
บทที่ 14
การป้องกันและบรรเทาภัยด้านความมั่นคง
14.1 บทนำ


ปัจจุบันสถานการณ์ด้านความมั่นคงเริ่มเปลี่ยนแปลงไป ไม่มีภัยคุกคามจากการใช้กำลังทหารดังเช่นในอดีต ความเสี่ยงภัยประเภทนี้จึงมีแนวโน้มลดน้อยลง แต่อย่างไรก็ตาม พื้นที่บางส่วนของประเทศไทยก็ยังคงถูกคุกคามจากภัยที่เกี่ยวข้องกับความมั่นคงอย่างต่อเนื่อง  รวมทั้งสถานการณ์การแข่งขันทางการค้า การเศรษฐกิจ การแย่งชิงทรัพยากรธรรมชาติ และปัญหาสังคมที่เป็นผลจากการเปลี่ยนแปลงที่รวดเร็วและสังคมปรับตัวไม่ทัน อาจก่อให้เกิดความขัดแย้ง หรือเกิดภัยคุกคามความมั่นคง  ซึ่งนำความทุกข์ยากมาสู่ประชาชนได้ในอนาคต ดังนั้น เพื่อเป็นการเตรียมความพร้อมในการปฏิบัติการของฝ่ายพลเรือน และส่งเสริมการปฏิบัติของฝ่ายทหารให้เป็นเอกภาพในสถานการณ์ที่เกิดภัยภยันตรายที่เกี่ยวข้องกับความมั่นคง จึงได้จัดทำแผนนี้ขึ้นเพื่อเป็นการเตรียมความพร้อมในทุกด้านไว้ตลอดเวลา ตั้งแต่ในภาวะปกติ
14.2 วัตถุประสงค์

14.2.1  เพื่อจัดระบบการป้องกันภัยที่เกี่ยวข้องกับความมั่นคง  ให้สามารถปฏิบัติได้อย่างมีเอกภาพ  สอดคล้องกับการปฏิบัติของฝ่ายทหาร

14.2.2 เพื่อรักษาความปลอดภัยในชีวิตและทรัพย์สินของประชาชนอันเนื่องมาจากภัยด้านความมั่นคง
14.3  นิยามศัพท์

(1)  ภัยด้านความมั่นคง  หมายถึง  ภัยที่จะก่อให้เกิดความเสียหายต่อความมั่นคงของรัฐ

(2)  ภาวะปกติ  หมายถึง  ภาวะที่ประเทศปราศจากภัยจากการกระทำของศัตรูภายในประเทศ หรือภัยจากการรุกรานจากภายนอกประเทศ

(3)  ภาวะไม่ปกติ  หมายถึง  ภาวะในระหว่างเวลาที่ประเทศมีภัยจากการกระทำของศัตรูอย่างรุนแรงภายในประเทศ หรือจากการรุกรานจากภายนอกประเทศ จนถึงขั้นที่ต้องมีการระดมสรรพกำลังของชาติ และรวมถึงการรบ การสงคราม

(4)  การรักษาความมั่นคงภายในราชอาณาจักร  หมายถึง  การดำเนินการเพื่อป้องกัน  ควบคุม แก้ไข และฟื้นฟูสถานการณ์ใด ที่เป็นภัยหรืออาจเป็นภัยอันเกิดจากบุคคลหรือกลุ่มบุคคลที่ก่อให้เกิดความไม่สงบสุข ทำลาย หรือทำลายทำความเสียหายต่อชีวิต  ร่างกาย ทรัพย์สินของประชาชนหรือของรัฐ  ให้กลับสู่สภาวะปกติ เพื่อให้เกิดความสงบเรียบร้อยของประชาชนความมั่นคงของรัฐ

(5)  สถานการณ์ฉุกเฉิน  หมายถึง  สถานการณ์อันกระทบหรืออาจกระทบต่อความสงบเรียบร้อยของประชาชนหรือเป็นภัยต่อความมั่นคงของรัฐ หรืออาจทำให้ประเทศหรือส่วนใดส่วนหนึ่งของประเทศตกอยู่ในภาวะคับขันหรือมีการกระทำความผิดเกี่ยวกับการก่อการร้ายตามประมวลกฎหมายอาญา การรบหรือการสงคราม ซึ่งจำเป็นต้องมีมาตรการเร่งด่วนเพื่อรักษาไว้  ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย เอกราชและบูรณภาพแห่งอาณาเขต ผลประโยชน์ของชาติ การปฏิบัติตามกฎหมาย ความปลอดภัยของประชาชน การดำรงชีวิตโดยปกติสุขของประชาชน การคุ้มครองสิทธิเสรีภาพ   ความสงบเรียบร้อยหรือประโยชน์ส่วนรวม หรือการป้องปัดหรือแก้ไขเยียวยาความเสียหายจากภัยพิบัติสาธารณะอันมีมาอย่างฉุกเฉินและร้ายแรง
14.4  ขอบเขตการปฏิบัติการป้องกันและบรรเทาภัยด้านความมั่นคง


14.4.1 การป้องกันและระงับการก่อวินาศกรรม


14.4.2 การป้องกันและระงับการชุมนุมประท้วงและก่อการจลาจล
                      14.4.3 การป้องกันและบรรเทาภัยจากทุ่นระเบิดและกับระเบิด


14.4.4 การป้องกันและบรรเทาภัยทางอากาศ
14.5 หลักการปฏิบัติการป้องกันและบรรเทาภัยด้านความมั่นคง 


14.5.1  องค์กรปฏิบัติ



กองอำนวยการป้องกันและบรรเทาสาธารณภัย  ทุกระดับเป็นองค์กรปฏิบัติหลักฝ่ายพลเรือนร่วมกับส่วนราชการ  หน่วยงานของรัฐ  รัฐวิสาหกิจ  และหน่วยงานต่าง ๆ ที่เกี่ยวข้อง  รวมทั้งองค์กร  สนับสนุนสามารถประสานงานกันได้อย่างสอดคล้อง  เป็นระบบและรวดเร็ว  เพื่อให้สามารถป้องกันและบรรเทาอันตรายในชีวิตและทรัพย์สิน และเพื่อช่วยให้การปกครองและการบริหารของรัฐดำเนินไปได้อย่างต่อเนื่องและประชาชนสามารถดำรงชีวิตอยู่ได้อย่างมีขวัญและกำลังใจ


14.5.2  การประเมินสถานการณ์


ภัยด้านความมั่นคงเป็นภัยที่สามารถเกิดขึ้นได้อย่างรวดเร็วและอาจคาดการณ์ได้ยาก  จึงให้กองอำนวยการป้องกันและบรรเทาสาธารณภัยเขตท้องที่ดำเนินการศึกษา  วิเคราะห์  และประเมินสถานการณ์และผลกระทบจากภัยด้านความมั่นคงที่อาจเกิดขึ้นอย่างสม่ำเสมอและต่อเนื่อง  แล้วให้รายงานสถานการที่เกิดขึ้นให้กองอำนวยการป้องกันและบรรเทาสาธารณภัย ตามสายการบังคับบัญชาทราบโดยเร็ว


        

14.5.3 การปฏิบัติการป้องกันและบรรเทาด้านความมั่นคง



(1)  ระยะก่อนเกิดภัย




(1.1)  ให้กองอำนวยการป้องกันและบรรเทาสาธารณภัยจังหวัดศรีสะเกษ ประสานกับฝ่ายทหารจัดทำแผนป้องกันและบรรเทาภัยด้านความมั่นคง




(1.2)  ให้กองอำนวยการป้องกันและบรรเทาสาธารณภัยในเขตพื้นที่ ติดตามสถานการณ์ รวบรวมข่าวสาร ข้อมูลข่าวกรอง ประเมินสถานการณ์ภัยคุกคามด้านความด้านความมั่นคงที่อาจเกิดขึ้นและวางแผนเตรียมการต่างๆ  เพื่อให้มีความพร้อมรองรับสถานการณ์ตลอดเวลา ซึ่งได้แก่ เตรียมบุคลากร เครื่องมือเครื่องใช้ ยานพาหนะ แลวัสดุอุปกรณ์ต่างๆ การจัดระบบการปฏิบัติการและดำเนินการอย่างอื่นเพื่อให้เกิดความพร้อมในการปฏิบัติเมื่อเกิดภัย



(2)  ขณะเกิดภัย



เมื่อได้รับแจ้งเตือนจากฝ่ายที่เกี่ยวข้องถึงภัยที่จะเกิด ให้กองอำนวยการป้องกันและบรรเทา สาธารณภัยในเขตพื้นที่ประสานกับฝ่ายที่เกี่ยวข้อง ดำเนินการระงับและบรรเทาภัยเพื่อป้องกันอันตรายหรือลดอันตรายที่มีต่อชีวิต ร่างกายและทรัพย์สินของประชาชนและของรัฐตลอดจนดำเนินการให้ภัยที่เกิดขึ้นยุติโดยเร็วตามขั้นตอนดังนี้




(2.1)  จัดตั้งศูนย์อำนวยการเฉพาะกิจฯ อำนวยการ ประสานงาน ติดตาม ตรวจสอบ และประเมินสถานการณ์ร่วมกับฝ่ายที่เกี่ยวข้องอย่างใกล้ชิดตลอดเวลา โดยจัดให้มีระบบสื่อสารและระบบเตือนภัยที่รวดเร็ว มีประสิทธิภาพระหว่างหน่วยงานฝ่ายพลเรือนกับฝ่ายทหาร และระหว่างหน่วยงานฝ่ายพลเรือนกับประชาชน พร้อมทั้งให้มีระบบการติดต่อสื่อสารสำรองที่เชื่อถือได้ควบคู่กันไป




(2.2)  ให้เจ้าหน้าที่ผู้รับผิดชอบรีบประกาศแจ้งเตือนภัยให้ประชาชนและเจ้าหน้าที่ ได้หลบภัยหรือเตรียมการป้องกันเพื่อลดอันตรายและเสียหาย หากจำเป็นและสมควร ให้ผู้อำนวยการในเขตพื้นที่สั่งการให้ดำเนินการตามแผนที่ได้เตรียมไว้




(2.3)  จัดกำลังพนักงานฝ่ายปกครองร่วมกับตำรวจ สมาชิกกองอาสารักษาดินแดน อาสาสมัครป้องกันภัยฝ่ายพลเรือน ราษฎรอาสาสมัคร และกำลังประชาชนอื่นๆ  รวมทั้งเครื่องมือเครื่องใช้ เข้าปฏิบัติการเพื่อสนับสนุนการป้องกัน เฝ้าตรวจ สกัดกั้น และระงับเหตุขั้นต้นมิให้ขยายความรุนแรง




(2.4)  เพิ่มขีดความสามารถในด้านการข่าวกรองอย่างต่อเนื่อง จัดให้มีแหล่งข่าว การลาดตระเวน การตั้งด่านตรวจ จุดตรวจ และจุดสกัดตามความเหมาะสมทั่วพื้นที่  โดยการนำกลุ่มพลังประชาชนในพื้นที่เข้าร่วมดำเนินการเพื่อสนับสนุนการปฏิบัติการทางทหารดำรงการสืบสวนและติดตามพฤติการณ์ความเคลื่อนไหวของภัยคุกคามทั้งต่อบุคคลและสถานที่




(2.5)  ปฏิบัติการจิตวิทยาเพื่อต่อต้านการโฆษณาชวนเชื่อของฝ่ายตรงข้ามเพื่อบำรุงขวัญ เสริมสร้างพลังความร่วมมือให้สอดคล้องกับหน่วยรบในพื้นที่




(2.6)  ในกรณีที่ปรากฏเหตุการณ์อันกระทบต่อความมั่นคงภายในราชอาณาจักร แต่ยังไม่มีความจำเป็นต้องประกาศสถานการณ์ฉุกเฉินตามกฎหมายว่าด้วยการบริหารราชการในสถานการณ์ฉุกเฉิน และเหตุการณ์นั้นมีแนวโน้มที่จะมีอยู่ต่อไปเป็นเวลานาน รวมทั้งอยู่ในอำนาจหน้าที่ของหน่วยงานภาครัฐหลายหน่วยงานในการแก้ไขปัญหาและคณะรัฐมนตรีมีมติมอบหมายให้กองอำนวยการรักษาความมั่นคงภายในราชอาณาจักร (กอ.รมน.)  เป็นผู้รับผิดชอบในการแก้ไขหรือบรรเทาเหตุการณ์ที่กระทบต่อความมั่นคงภายในราชอาณาจักรนั้นภายในพื้นที่และระยะเวลาที่กำหนด การปฏิบัติการใดๆ  ของกองอำนวยการป้องกันและบรรเทาสาธารณภัยแต่ละระดับในพื้นที่และระยะเวลานั้นให้เป็นไปตามกฎหมายที่เกี่ยวข้องกับการรักษาความมั่นคงภายในราชอาณาจักร




(2.7)  ในภาวะสงครามหรือเมื่อมีการประกาศใช้กฎอัยการศึก ตามพระราชบัญญัติอัยการศึก พระพุทธศักราช 2547  การปฏิบัติการต่างๆ  ของกองอำนวยการป้องกันและบรรเทาสาธารณภัยจังหวัดให้ขึ้นการควบคุมทางยุทธศาสตร์ต่อศูนย์ปฏิบัติพิทักษ์พื้นที่ส่วนหลัง เพื่ออำนวยการให้เกิดประโยชน์แก่การปฏิบัติการทางทหารรวมทั้งดำเนินการระดมสรรพกำลังเพื่อสนับสนุนการปฏิบัติการทางทหารหรือเมื่อได้รับการร้องขอ
(3)  หลังเกิดภัย



เมื่อภัยยุติ  หรือใกล้จะยุติ  กองอำนวยการป้องกันและบรรเทาสาธารณภัยเขตท้องที่จะต้อง  เริ่มระบบการฟื้นฟูบูรณะ  โดยไม่ชักช้าเพื่อให้สถานการณ์กลับคืนสู่สภาพเดิมโดยเร็ว ตลอดจนเพื่อช่วยเหลือในขั้นต้นแก่ราษฎรผู้ประสบภัยให้สามารถดำรงชีพต่อไปได้   ในกรณีการชุมนุมประท้วง  หรือก่อการจลาจลให้วิเคราะห์ถึงสาเหตุที่แท้จริงที่เกิดขึ้น  ทั้งทางกว้างและทางลึก  เพื่อป้องกันมิให้เกิดปัญหาขึ้นอีกในอนาคต
14.5.4 การขอรับการสนับสนุน


เมื่อมีภัยเกิดขึ้น ให้กองอำนวยการป้องกันและบรรเทาสาธารณภัยเขตท้องที่ดำเนินการตามแผนที่วางไว้  หากเกินกำลังความสามารถให้ดำเนินการขอความช่วยเหลือจากหน่วยทหารที่อยู่ในเขตท้องที่ได้โดยตรง  หรือขอความช่วยเหลือจากกองอำนวยการป้องกันและบรรเทาสาธารณภัยเขตท้องที่ใกล้เคียง  หรือกองอำนวยการป้องกันและบรรเทาสาธารณภัยตามสายการบังคับบัญชา  รวมทั้งหน่วยอื่น ๆ ได้ตามความจำเป็นของสถานการณ์
14.5.5 การติดต่อสื่อสาร


การปฏิบัติด้านการติดต่อสื่อสารให้เป็นไปตามที่กล่าวไว้ใน ผนวก และให้กองอำนวยการป้องกันและบรรเทาสาธารณภัยเขตท้องที่พิจารณาให้ประโยชน์จากระบบการติดต่อสื่อสารขององค์กรเอกชน และประชาชนทั่วไปซึ่งเป็นองค์กรสนับสนุน  เข้าเสริมระบบของทางราชการให้มากที่สุดด้วย
14.6  การพิทักษ์พื้นที่ส่วนหลัง
ในภาวะปกติ  และภาวะไม่ปกติ  หรือยามสงคราม  เมื่อเกิดเหตุการณ์ที่เกี่ยวข้องกับความมั่นคงของประเทศ  ซึ่งต้องเผชิญกับฝ่ายตรงข้ามหรือข้าศึก  ประชาชนจะมีความหวาดกลัวต่อภัยสงคราม  ขาดขวัญและกำลังใจ  ไม่มีความมั่นใจในความปลอดภัยในชีวิตและทรัพย์สิน  ลักษณะเช่นนี้  หากรัฐปล่อยปละละเลย  ก็จะยิ่งทวีผลกระทบต่อความมั่นคงของชาติให้มีมากยิ่งขึ้น  ดังนั้น  การดำเนินการป้องกันประเทศในยามสงครามจะต้องดำเนินการไปพร้อม ๆ กัน  โดยการป้องกันในเชิงรุกซึ่งเป็นการดำเนินการโดยใช้มาตรการทางทหารเพื่อตอบโต้และขัดขวางการเข้าโจมตีของข้าศึก  ตลอดจนการรุกโจมตีทำลายล้างกองกำลังของข้าศึก  อีกส่วนหนึ่งได้แก่ การป้องกันในเชิงรับ  หรือการพิทักษ์พื้นที่ส่วนหลัง  ซึ่งมีความเกี่ยวข้องกับฝ่ายพลเรือน  และเป็นภารกิจที่จะต้องดำเนินการให้สอดคล้องกับการปฎิบัติของฝ่ายทหาร  การพิทักษ์พื้นที่ส่วนหลังกระทำเพื่อป้องกันและบรรเทาภัยพิบัติอันเนื่องมาจากภัยสงคราม  หรือภัยจากความมั่นคงอื่นที่เกี่ยวเนื่องกัน  ทั้งนี้ เพื่อป้องกันบรรเทาภยันตราย  รักษาขวัญและกำลังใจของประชาชน
14.6.1 วัตถุประสงค์



(1) เพื่อป้องกันและระงับภัยคุกคามและความไม่สงบเรียบร้อยที่เกิดจากการกระทำของฝ่ายตรงข้าม การขัดขวาง ทำลายการปฏิบัติการของฝ่ายตรงข้ามหรือข้าศึก รวมไปถึงการป้องกันและบรรเทาภัยจากการโจมตีทางอากาศ เพื่อสร้างขวัญและกำลังใจของประชาชน



(2) เพื่อส่งเสริม สนับสนุนการเคลื่อนย้ายกำลังของฝ่ายทหารให้ดำเนินการได้โดยสะดวก ดำรงความหนุนเนื่องในการป้องกันประเทศ ปราศจากการรบกวนและขัดขวางของฝ่ายตรงข้ามหรือข้าศึก



(3)  เพื่อปกป้องและคุ้มครองทรัพยากร มิให้ความเสียหายขยายขอบเขตออกไป รวมทั้งการบรรเทาทุกข์ภายหลังเหตุการณ์ได้ผ่านพ้นไปแล้ว


14.6.2  นิยามศัพท์



(1)  พื้นที่ส่วนหลัง  หมายถึง  พื้นที่ของประเทศส่วนที่ฝ่ายทหารกำหนดไว้ว่ามิใช่เป็นพื้นที่การรบหลัก



(2)  การปฏิบัติการพิทักษ์พื้นที่ส่วนหลัง  หมายถึง  การปฏิบัติการต่างๆ  ในเขตพื้นที่และการดำเนินการทั้งปวงในเขตพื้นที่หลังแนวการรบ  เพื่อป้องกันและระงับการก่อความไม่สงบเรียบร้อย การป้องกันและบรรเทาภัยทางอากาศ การสนับสนุนการปฏิบัติของฝ่ายทหาร การป้องกันและขัดขวางการกระทำของข้าศึกหรือฝ่ายตรงข้าม ตลอดจนการระงับและบรรเทาภัยที่เกิดขึ้น เพื่อรักษาความสงบเรียบร้อยในเขตพื้นที่ในภาวะไม่ปกติหรือยามสงคราม


14.6.3  องค์กรปฏิบัติการพิทักษ์พื้นที่ส่วนหลัง



(1)  องค์กรหลัก



การปฏิบัติการพิทักษ์พื้นที่ส่วนหลังดำเนินการโดยมณฑลทหารบก ที่  22  อุบลราชธานี และกองอำนวยการป้องกันและบรรเทาสาธารณภัยจังหวัด โดยการซักซ้อมการปฏิบัติตามแผนปฏิบัติการพิทักษ์พื้นที่ส่วนหลัง  ตลอดจนการฝึกซ้อมร่วมกับฝ่ายทหาร ในการประสานขอรับการสนับสนุนจากฝ่ายทหารได้ตามความจำเป็นของสถานการณ์ และดำเนินการตามหน้าที่รับผิดชอบกองอำนวยการป้องกันและบรรเทาสาธารณภัยระดับต่างๆ



(2)  องค์กรสนับสนุนการปฏิบัติ  ได้แก่




(2.1)  กระทรวงกลาโหม  ให้การสนับสนุนการปฏิบัติงาน ดังนี้





(2.1.1)  ให้การสนับสนุนและร่วมมือในด้านยานพาหนะ  พนักงานประจำยานพาหนะ ทั้งทางบก ทางน้ำ  และทางอากาศ เพื่อใช้ในการขนย้ายและบรรเทาทุกข์แก่ผู้ประสบภัย





(2.1.2)  ให้การสนับสนุนกำลังพล  ยานพาหนะ เครื่องมือสื่อสาร  เครื่องมือเครื่องใช้และอุปกรณ์ต่างๆ  เพื่อใช้ในการอพยพประชาชนและส่วนราชการ





(2.1.3)  ให้การสนับสนุนในการดำเนินการรักษาความปลอดภัยในเขตพื้นที่นั้นๆ




(2.2)  ส่วนราชการทุกกระทรวง  กรม  และหน่วยงานต่างๆ  ในเขตพื้นที่มีหน้าที่ปฏิบัติการป้องกันและบรรเทาสาธารณภัยร่วมในส่วนที่เกี่ยวข้อง และให้การสนับสนุนตามอำนาจหน้าที่ของแต่ละหน่วยงาน




(2.3)  องค์กรเอกชน  มีหน้าที่ให้การสนับสนุนตามที่ได้รับการร้องขอ




(2.4)  ประชาชนในเขตพื้นที่ มีหน้าที่ให้การสนับสนุนตามที่ได้รับการร้องขอ


14.6.4  การปฏิบัติการพิทักษ์พื้นที่ส่วนหลัง



เมื่อถูกรุกรานจากฝ่ายตรงข้าม  หรือจำเป็นต้องปฏิบัติการทางทหารต่อฝ่ายตรงข้าม และเมื่อฝ่ายทหารกำหนดเขตพื้นที่ส่วนหลังให้ดำเนินการป้องกันและบรรเทาสาธารณภัย  ตลอดจนบูรณะ  ฟื้นฟูความเสียหายที่เกิดขึ้น และเข้าควบคุมสถานการณ์ของพื้นที่ส่วนหลังให้เข้าสู่สภาวะปกติโดยเร็วที่สุด



(1)  ก่อนเกิดภัย



การเตรียมความพร้อม  มีแนวทางดังนี้



ให้กองอำนวยการป้องกันและบรรเทาสาธารณภัยจังหวัดศรีสะเกษ ประสานกับมณฑลทหารบกที่  22 อุบลราชธานี  ดำเนินการดังนี้




(1.1)  จัดทำแผนปฏิบัติการพิทักษ์พื้นที่ส่วนหลัง เพื่อเป็นเครื่องมือปฏิบัติการในการป้องกันและบรรเทาภัยในภาวะไม่ปกติหรือยามสงคราม โดยแผนปฏิบัติการพิทักษ์พื้นที่ส่วนหลังแบ่งพื้นที่ออกเป็น  3 เขต  ดังนี้





ก.  เขตราชการ  ใช้เจ้าหน้าที่รักษาความปลอดภัยประจำสถานที่ราชการเป็นเจ้าหน้าที่ที่ได้รับการมอบหมายตามแผนปฏิบัติการพิทักษ์พื้นที่ส่วนหลังที่รับผิดชอบเขตราชการ  ทำหน้าที่พิทักษ์ชีวิต ร่างกาย และทรัพย์สินของประชาชนและของรัฐ ดูแลรักษาความสงบเรียบร้อยเขตสถานที่ราชการ โดยทำหน้าที่เป็นกำลังสายตรวจ จุดตรวจ การรักษาเส้นทางคมนาคม การจัดระบบจราจร การระงับการแตกตื่นเสียขวัญของเจ้าหน้าที่และประชาชนตลอดจนการบำรุงขวัญเจ้าหน้าที่และประชาชนในเขตพื้นที่ที่รับผิดชอบ





ข.  เขตเมือง และองค์กรปกครองส่วนท้องถิ่น ใช้สมาชิกหน่วยอาสาสมัครป้องกันภัยฝ่ายพลเรือนเขตเมืองและองค์กรปกครองส่วนท้องถิ่นเป็นเจ้าหน้าที่ดูแลรักษาความสงบเรียบร้อยในขั้นต้น และให้เจ้าหน้าที่ที่ได้รับการมอบหมายตามแผนปฏิบัติการพิทักษ์พื้นที่ส่วนหลังที่รับผิดชอบเขตเมืองและองค์กรปกครองส่วนท้องถิ่น ทำหน้าที่พิทักษ์ชีวิตและทรัพย์สินของประชาชนและของรัฐ  ดูแลรักษาความสงบเรียบร้อยพื้นที่เขตเมืองและองค์กรปกครองส่วนท้องถิ่น  โดยทำหน้าที่เป็นกำลังสายตรวจ  จุดตรวจ  การรักษาเส้นทางคมนาคมการจัดระบบการจราจร  การระงับการแตกตื่นเสียขวัญของประชาชนตลอดจนการบำรุงขวัญของประชาชนในเขตพื้นที่ที่รับผิดชอบ





ค.  เขตอุตสาหกรรม  ใช้เจ้าหน้าที่รักษาความปลอดภัยประจำสถานที่ในเขตอุตสาหกรรมเป็นเจ้าหน้าที่ดูแลรักษาความสงบเรียบร้อยในขั้นต้น และให้เจ้าหน้าที่ที่ได้รับการมอบหมายตามแผนปฏิบัติการพิทักษ์พื้นที่ส่วนหลังที่รับผิดชอบเขตอุตสาหกรรมทำหน้าที่พิทักษ์ชีวิต และทรัพย์สินของประชาชนและของรัฐดูแลรักษาความสงบเรียบร้อยพื้นที่เขตอุตสาหกรรม เป็นกำลังสายตรวจ การจัดตั้ง จุดตรวจ การรักษาเส้นทางคมนาคม จัดระบบจราจร  การระงับการแตกตื่นเสียขวัญของประชาชน ตลอดจนการบำรุงขวัญของประชาขนในเขตพื้นที่ที่รับผิดชอบ




(1.2)  จัดเตรียมกำลังเจ้าหน้าที่เพื่อการปฏิบัติงานในยามฉุกเฉิน ประกอบด้วยเจ้าหน้าที่กองอำนวยการป้องกันและบรรเทาสาธารณภัยทุกระดับ อาสาสมัครป้องกันภัยฝ่ายพลเรือน  หน่วยอาสาสมัครรูปแบบอื่นๆ  และกำลังประชาชนในพื้นที่




(1.3)  ตรวจสอบพื้นที่รับผิดชอบซึ่งล่อแหลมต่อการปฏิบัติการของข้าศึกวางกำลังรักษาความปลอดภัยพื้นที่ไว้




(1.4)  เตรียมการระวัง ป้องกันและแจ้งเตือนล่วงหน้า เพื่อช่วยในการบังคับบัญชาสั่งการ  โดยให้มีระบบการข่าวกรอง  การตั้งด่านตรวจ  การเฝ้าตรวจพื้นที่ เป็นต้น




(1.5)  ฝึกทดสอบความพร้อมของกำลังพลตั้งแต่ยามปกติ และให้มีการเพิ่มกำลังประจำถิ่น กำลังอาสาสมัครที่จำเป็นให้เพียงพอ  แล้วจัดแบ่งหน้าที่ให้เหมาะสม




(1.6)  สำรวจความต้องการเครื่องมือเครื่องใช้ วัสดุอุปกรณ์ที่จำเป็น ได้แก่ ยานพาหนะ เครื่องมือเครื่องใช้ในการดับเพลิง เครื่องอุปโภคบริโภค เป็นต้น และจัดทำบัญชีไว้เพื่อใช้ในการปฏิบัติการ




(1.7)  พื้นที่อันตรายจากการสู้รบอันดับแรก  ได้แก่ พื้นที่ของ อำเภอกันทรลักษ์  อำเภอขุนหาญ  และพื้นที่อำเภอภูสิงห์  ที่อยู่ติดชายแดน
(1.7.1) พื้นที่รับการอพยพ  สำหรับประชาชนและส่วนราชการใช้สถานที่ดังนี้
ค่ายลูกเสือห้วยคล้า
                  




รับผู้อพยพประมาณ
20,000

คน
วิทยาลัยเกษตรกรรมศรีสะเกษ





รับผู้อพยพประมาณ
20,000

คน
วิทยาลัยเทคนิคศรีสะเกษ
        




รับผู้อพยพประมาณ
5,000

คน
โรงเรียนอนุบาลศรีสะเกษ





รับผู้อพยพประมาณ
5,000

คน
วิทยาลัยพลศึกษาศรีสะเกษ





รับผู้อพยพประมาณ
20,000

คน
ศูนย์ส่งเสริมอาชีพทุ่งขุมทรัพย์ศูนย์วิจัยพืชสวนศรีสะเกษ

รับผู้อพยพประมาณ
30,000

คน 
สนามกีฬากลางจังหวัดศรีสะเกษ




รับผู้อพยพประมาณ
10,000

คน
โรงเรียนบ้านโนนสำนัก






รับผู้อพยพประมาณ
5,000

คนโรงเรียนมิ่งเมือง






รับผู้อพยพประมาณ
2,000

คน
ทุ่งขุมทรัพย์







รับผู้อพยพประมาณ
2,000

คน
วิทยาลัยการอาชีพกันทรลักษ์





รับผู้อพยพประมาณ
5,000

คน
บริเวณที่ว่าการอำเภอเบญจลักษ์    




รับผู้อพยพประมาณ
2,000

คน
(1.7.2)  ประชาชนและส่วนราชการที่จะอพยพ  

       




(1)  ประชาชนที่จะต้องอพยพอันดับแรก  ได้แก่  ประชาชนที่อาศัยอยู่ในพื้นที่อำเภอกันทรลักษ์    อำเภอขุนหาญ    และอำเภอภูสิงห์    ซึ่งจากการสำรวจมีประชากรประมาณ  
19,000  ครัวเรือน  ประมาณ  50,000  คน  เฉพาะผู้ที่ไม่มียานพาหนะของตนเอง  ทางราชการจำเป็นต้องขนย้ายให้มีจำนวนเท่าใด  ให้อำเภอชายแดนดังกล่าวหาข้อมูลให้เป็นปัจจุบันและปรับแผนให้สามารถปฎิบัติไว้ด้วย
(2)  สิ่งของที่ผู้อพยพจะนำติดตัวไปเฉพาะสิ่งของที่มีค่า  และจำเป็นเท่านั้น ได้แก่ เสื้อผ้าเครื่องนุ่งห่ม  และอาหาร  ซึ่งรวมน้ำหนักแล้วคนหนึ่งไม่เกิน  20  ก.ก.  และมีปริมาณไม่เกิน  0.5  ลบ.ม


(3)  ส่วนราชการที่จะอพยพของอำเภอ  มี  56  ส่วน  จำนวนเจ้าหน้าที่และครอบครัว  ประมาณ  1,400  คน
(4)  ส่วนราชการที่จะอพยพของจังหวัดและอำเภอ ทุกส่วน  จำนวนเจ้าหน้าที่ประมาณ  500  คน
(5)  วัสดุ และเอกสารทางราชการที่จะต้องอพยพเฉพาะสิ่งของที่สำคัญ  และจำเป็นขนย้ายลำดับหนึ่ง
(6)  แรงงานในการขนย้ายใช้แรงงานของเจ้าหน้าที่ของส่วนราชการของแต่ละส่วนราชการนั้น ๆ เป็นผู้ขนย้าย
(7)  ผู้รับผิดชอบในการขนย้าย  หัวหน้าส่วนราชการนั้น ๆ เป็นผู้รับผิดชอบ



(2.)  ขณะเกิดภัย



การบริหารจัดการในภาวะฉุกเฉิน  มีแนวทางดังนี้




(2.1)  ให้กองอำนวยการป้องกันและบรรเทาสาธารณภัยจังหวัด  ทำหน้าที่หลักในการสั่งการหน่วยงานฝ่ายพลเรือนในพื้นที่รับผิดชอบเพื่อประสานการปฏิบัติกับฝ่ายทหารและรับผิดชอบการรายงานเหตุการณ์ให้กองบัญชาการป้องกันและบรรเทาสาธารณภัยแห่งชาติและฝ่ายทหารในพื้นที่รับผิดชอบทราบ




(2.2)  ให้กองอำนวยการป้องกันและบรรเทาสาธารณภัยอำเภอ กองอำนวยการป้องกันและบรรเทาสาธารณภัยองค์การบริหารส่วนตำบล  กองอำนวยการป้องกันและบรรเทาสาธารณภัยเทศบาล  ปฏิบัติตามการสั่งการของกองอำนวยการป้องกันและบรรเทาสาธารณภัยชั้นเหนือขึ้นไปและดำเนินการ ดังนี้





(2.2.1)  ป้องกันสถานที่ตั้งของหน่วยให้ปลอดภัยจากการทำลาย  การจารกรรม การสอดแนม การหาข่าวโดยฝ่ายข้าศึก





(2.2.2)  รักษาความปลอดภัยให้กับตำบล  หมู่บ้าน เพื่อให้ปลอดภัยจากทำลายชีวิตและทรัพย์สิน





(2.2.3)  ขัดขวางต่อต้านการปฏิบัติการทางการรบของฝ่ายข้าศึก





(2.2.4)  รายงานผลต่อกองอำนวยการป้องกันและบรรเทาสาธารณภัยชั้นเหนือขึ้นไปตามลำดับ และหากมีความจำเป็นเร่งด่วน  ให้รายงานไปยังกองบัญชาการป้องกันและบรรเทาสาธารณภัยแห่งชาติทราบในเวลาเดียวกัน




(2.3)  กรณีที่หน่วยปฏิบัติมีข่าวสารข้อมูลที่สำคัญในทางยุทธการ ให้รายงานต่อผู้บังคับบัญชาทราบ  รวมทั้งทำหน้าที่ประสานงานด้านการข่าวกับหน่วยงานอื่น




(2.4)  การพิทักษ์พื้นที่ส่วนหลัง  ต้องให้ความสำคัญกับพื้นที่เขตราชการเขตอุตสาหกรรม เขตเมืองและองค์กรปกครองส่วนท้องถิ่น ตามลำดับ




(2.5)  ให้กองอำนวยการป้องกันและบรรเทาสาธารณภัยในเขตพื้นที่ดำเนินการตามแผนปฏิบัติการพิทักษ์พื้นที่ส่วนหลังที่กำหนด  หากเกินขีดความสามารถ ให้ติดต่อขอรับการสนับสนุนจากกองอำนวยการป้องกันและบรรเทาสาธารณภัยชั้นเหนือขึ้นไป  หรือกองอำนวยการป้องกันและบรรเทาสาธารณภัยในเขตพื้นที่ติดต่อหรือใกล้เคียง




(2.6)  การอพยพ  ฝ่ายคมนาคม  รับผิดชอบในการจัดเตรียมยานพาหนะ  สำหรับการลำเลียงพร้อมด้วยพลขับ  น้ำมันเชื้อเพลิงและหล่อลื่น

1)  ส่วนราชการประจำจังหวัด  ทุกส่วน  และเทศบาลเมืองศรีสะเกษ  จัดทำบัญชียานพาหนะในส่วนของตนเองให้เป็นปัจจุบันไว้ให้พร้อม


   


2) ผู้อำนวยการป้องกันและบรรเทาสาธารณภัยอำเภv  สำรวจและจัดทำบัญชียานพาหนะ  โดยแยกรถยนต์บรรทุกสาธารณะ และรถยนต์ส่วนบุคคล  ที่มีอยู่ในพื้นที่ของตนเองไว้ให้พร้อม


    


3) ยานพาหนะที่จะใช้ในการอพยพ  หากมีความจำเป็นให้เกณฑ์จากเอกชนตาม พ.ร.บ.ป้องกันและบรรเทาสาธารณภัย  พ.ศ.  2550
4) ผู้อำนวยการป้องกันและบรรเทาสาธารณอำเภอและเทศบาล  จัดทำบัญชีสถานีบริการน้ำมันในพื้นที่ไว้เป็นปัจจุบัน  และรายงานให้จังหวัดทราบ  จำนวน  2  ชุด
5) จัดหาน้ำมันเชื้อเพลิงและหล่อลื่นตามความจำเป็นในระยะเวลาที่อพยพ
โดยพิจารณาจัดหาจากสถานีบริการขององค์การปิโตรเลียมแห่งประเทศไทย  ก่อนเป็นลำดับแรก
6)  ส่วนราชการในจังหวัดศรีสะเกษ  เทศบาลเมืองศรีสะเกษ  ให้อพยพรวมกับพื้นที่รับการอพยพอำเภอเมืองศรีสะเกษ
7) ผู้อพยพของแต่ละอำเภอให้เป็นไปตามแผนการอพยพประชาชนและส่วนราชการของอำเภอนั้น ๆ  กำหนดขึ้น   รายงานจังหวัดทราบ
การอพยพประชาชนและส่วนราชการ  ให้ดำเนินการไปตามแผนการอพยพประชาชนและส่วนราชการ




(2.7)  การดำเนินการทางยุทธการในยามที่เกิดเหตุการณ์ฉุกเฉินร้ายแรงและจำเป็นต้องใช้มาตรการพิทักษ์พื้นที่ส่วนหลัง  ให้กองอำนวยการป้องกันและบรรเทาสาธารณภัยในเขตพื้นที่ขึ้นการควบคุมทางยุทธการกับฝ่ายทหาร  เมื่อมีการประกาศจากกองบัญชาการป้องกันและบรรเทาสาธารณภัยแห่งชาติ หรือเมื่อมีการประกาศกฎอัยการศึก



(3)  หลังเกิดภัย



การจัดการหลังเกิดภัย  มีแนวทางดังนี้




(3.1)  สำรวจความเสียหายที่เกิดขึ้นกับชีวิตของเจ้าหน้าที่และประชาชนเป็นลำดับแรก  แล้วให้การรักษาพยาบาลขั้นต้นเพื่อช่วยชีวิต  และส่งเข้ารับการรักษาในสถานพยาบาลต่อไป




(3.2)  จัดหน่วยกู้ภัยที่มีความชำนาญการกู้ภัยด้านอาวุธ  สารเคมี  และวัตถุอันตรายเข้าไปในพื้นที่ที่เกิดการสู้รบ  และพื้นที่ที่ยังไม่มีความปลอดภัย เพื่อเก็บกู้วัตถุระเบิดสารเคมี และวัตถุอันตรายอย่างอื่น




(3.3)  สำรวจความเสียหาย  จัดทำบัญชีรายชื่อผู้ประสบภัย  และทรัพย์สินที่เสียหายไว้เป็นหลักฐาน  พร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู




(3.4)  ซ่อมแซมสิ่งก่อสร้างที่สามารถใช้การได้  และรื้อถอนสิ่งก่อสร้างที่เป็นซากปรักหักพังอันอาจก่อให้เกิดอันตรายต่อประชาชน




(3.5)  ฟื้นฟูสภาพจิตใจของประชาชน และช่วยเหลือด้านการประกอบอาชีพตามความเหมาะสม
( ( ( ( ( (
บทที่ 15
การป้องกันและระงับการก่อวินาศกรรม
15.1 บทนำ


สถานการณ์ภายในประเทศไทยปัจจุบันยังมีการก่อวินาศกรรมอย่างต่อเนื่อง  โดยมีสาเหตุจากความขัดแย้งทางอุดมการณ์  การขัดแย้งทางผลประโยชน์ระหว่างประเทศ ปัญหาเศรษฐกิจ การปฏิบัติการกองโจร เป็นต้น


การก่อวินาศกรรม  ตามพระราชบัญญัติป้องกันและบรรเทาสาธารณภัย พ.ศ. 2550  หมายถึง  การกระทำใด ๆ  อันเป็นการมุ่งทำลายทรัพย์สินของประชาชนหรือของรัฐ  หรือสิ่งอันเป็นสาธารณูปโภค  หรือการรบกวนขัดขวางหน่วงเหนี่ยวระบบการปฏิบัติใด ๆ ตลอดจนการประทุษร้ายต่อบุคคลอันเป็นการก่อให้เกิดความปั่นป่วนทางการเมือง  เศรษฐกิจ  และสังคม  โดยมุ่งหมายที่จะก่อให้เกิดความเสียหายต่อความมั่นคงของรัฐ


สถานการณ์ภายในปัจจุบันยังมีการก่อวินาศกรรมอย่างเนื่อง  โดยมีสาเหตุจากความขัดแย้งทางอุดมการณ์ การขัดแย้งทางผลประโยชน์ระหว่างประเทศ ปัญหา เศรษฐกิจ การปฏิบัติการกองโจร เป็นต้น
15.2  วัตถุประสงค์
15.2.1 เป็นแนวทางในการเตรียมการป้องกันและกำหนดแนวทางในการประสานการปฎิบัติงานระหว่างหน่วยงานต่าง ๆ  ที่เกี่ยวข้อง  ทั้งหน่วยปฎิบัติและหน่วยสนับสนุนการปฎิบัติเพื่อให้สามารถดำเนินการแก้ไขปัญหาการก่อวินาศกรรมที่เกิดขึ้นมาได้อย่างรวดเร็วและมีประสิทธิภาพ

15.2.2  เป็นการกำหนดหน้าที่ความรับผิดชอบของหน่วยงานที่เกี่ยวข้องไว้ให้พร้อมต่อการปฎิบัติงานเมื่อเกิดเหตุการณ์ขึ้นมา

15.2.3  เพื่อพิทักษ์รักษาชีวิต  ทรัพย์สินของประชาชนและของรัฐในเขตท้องที่ให้ปลอดภัยจากการก่อวินาศกรรม
15.3  นิยามศัพท์

15.3.1  การก่อวินาศกรรม  หมายถึง  การกระทำใดๆ  อันเป็นการมุ่งทำลายทรัพย์สินของประชาชนหรือของรัฐ  หรือสิ่งอันเป็นสาธารณูปโภค  หรือการรบกวน ขัดขวาง หน่วงเหนี่ยวระบบการปฏิบัติงานใดๆ  ตลอดจนการประทุษร้ายต่อบุคคลอันเป็นการก่อให้เกิดความปั่นป่วนทางการเมือง การเศรษฐกิจและสังคมแห่งชาติ โดยมุ่งหมายที่จะก่อให้เกิดความเสียหายต่อความมั่นคงของรัฐ

15.3.2  การก่อการร้าย  หมายถึง  การกระทำใดๆ  ที่สร้างความปั่นป่วนให้ประชาชนเกิดความหวาดกลัว  หรือเพื่อขู่เข็ญหรือบีบบังคับรัฐบาล หรือองค์การระหว่างประเทศให้กระทำหรือละเว้นกระทำการอย่างหนึ่งอย่างใดอันก่อให้เกิดความเสียหายต่อชีวิตและทรัพย์สินที่สำคัญ
15.4  การปฏิบัติ

        15.4.1 ภารกิจการป้องกันและระงับการก่อวินาศกรรมที่สำคัญที่สุด  คือ  การป้องกันหรือระงับมิให้การก่อวินาศกรรม  ประสบความสำเร็จ  โดยอาศัยมาตรการด้านการข่าว  จิตวิทยา  การจับกุมและปราบปรามผู้ก่อวินาศกรรม  รวมทั้งการร่วมมือระหว่างส่วนราชการต่าง ๆ และประชาชนทั่วไป

        15.4.2 กองอำนวยการป้องกันและบรรเทาสาธารณภัยอำเภอ/ท้องถิ่น  มีหน้าที่เผชิญเหตุเพื่อป้องกันต่อต้าน  ระงับ  และลดอันตราย  ตลอดจนบรรเทาสาธารณภัยเพื่อพิทักษ์รักษาชีวิตร่างกายของประชาชนและของรัฐ  ตลอดจนการฟื้นฟูบูรณะส่วนเสียหายให้สามารถใช้การได้โดยเร็วที่สุด



15.5  ขั้นตอนการปฏิบัติ

        15.5.1 การปฏิบัติก่อนเกิดภัย


       (1) ให้กองอำนวยการป้องกันและบรรเทาสาธารณภัยเขตท้องที่  จัดทำแผนปฏิบัติการป้องกันและระงับการก่อวินาศกรรมไว้  โดยคำนึงถึงสภาพความเสี่ยงภัยของบุคคลและสถานที่ทั้งยามปกติและในภาวะไม่ปกติ  โดยแผนปฏิบัติการป้องกันและระงับการก่อวินาศกรรมแบ่งเป็น  2  ส่วน  ได้แก่



   ก. การป้องกันและระงับการก่อวินาศกรรมสถานที่สำคัญ  ได้แก่ การป้องกันและระงับการก่อวินาศกรรมสถานที่ราชการและสถานประกอบการของเอกชนที่สำคัญ  ได้แก่  ท่าอากาศยาน  สถานีรถไฟ  ท่าเรือ  สถานีขนส่ง  ถนน  รางรถไฟ  อุโมงค์รถไฟ  สะพาน และสิ่งก่อสร้างขนาดใหญ่ต่าง ๆ ได้แก่ เขื่อน  รถไฟ  เครื่องบิน  รถโดยสาร  สถานีไฟฟ้า  ศูนย์โทรศัพท์  สถานศึกษา  โรงพยาบาล  สถานประกอบการของเอกชนและสถานที่สำคัญภายในประเทศ  โดยแบ่งเขตในการป้องกันและระงับการก่อวินาศกรรมสถานที่สำคัญออกเป็น  2  เขต  ดังนี้




- เขตสถานที่ราชการ  เป็นหน้าที่ของทุกส่วนราชการ  ในการระวังรักษาความปลอดภัยสถานที่ราชการ  ดูแลความสงบเรียบร้อยตามสายงานปกติ




-  สถานประกอบการของเอกชน  ให้เจ้าหน้าที่รักษาความปลอดภัยประจำสถานประกอบการของเอกชน  และสมาชิกหน่วยอาสาสมัครป้องกันภัยฝ่ายพลเรือนเขตท้องที่  เป็นเจ้าหน้าที่ดูแลความสงบเรียบร้อยในขั้นต้น



   ข. การป้องกันและระงับการก่อวินาศกรรมบุคคลสำคัญ



        บุคคลสำคัญ  หมายถึง  บุคคลสำคัญทั้งของประเทศไทยและต่างประเทศ  ที่เข้ามาในเขตท้องที่  ดังนั้น ในการรักษาความปลอดภัยบุคคลสำคัญ  กองอำนวยการป้องกันและบรรเทาสาธารณภัยเขตท้องที่ต้องมีการติดต่อประสานงาน  และปฎิบัติร่วมกับเจ้าหน้าที่รักษาความปลอดภัยบุคคลสำคัญทั้งจากส่วนกลางและต่างประเทศ  โดยการวางแผนและประสานงานร่วมกัน




        (2)  จัดตั้งหน่วยเผชิญเหตุในการป้องกันและระงับการก่อวินาศกรรม   ได้แก่ฝ่ายปฏิบัติการของศูนย์อำนวยการเฉพาะกิจ  โดยจัดการฝึกอบรมเพื่อให้สามารถทำหน้าที่อย่างมีประสิทธิภาพ  ทั้งในเรื่องการหาข่าวและการปฎิบัติการป้องกันและระงับการก่อวินาศกรรม  ซึ่งสามารถจัดส่งไปปฏิบัติงานได้ทันที 

                             (3)   อุปกรณ์เครื่องมือเครื่องใช้  ได้แก่  เครื่องมือสื่อสาร  อุปกรณ์การตรวจค้นกู้วัตถุระเบิด  อุปกรณ์เตือนภัย รถดับเพลิง รถพยาบาลพร้อมชุดแพทย์ฉุกเฉิน พาหนะรวมทั้งอุปกรณ์อื่นที่เกี่ยวข้อง  ต้องมีความทันสมัย  และสามารถใช้การได้ตลอดเวลา


        (4)  ระบบการรักษาความปลอดภัย  จะต้องมีการวางแผนและจัดระบบการรักษาความปลอดภัยของบุคคลและสถานที่สำคัญ  โดยจัดระบบควบคุมบุคคล  การตรวจสอบสิ่งของ  ยานพาหนะ  และสิ่งอื่น ๆ ที่จะเข้าถึง  ส่งถึง  หรือเข้าใกล้ตัวบุคคลหรือสถานที่สำคัญ  โดยจัดระบบควบคุมบุคคล  การตรวจสอบสิ่งของยานพาหนะ  และสิ่งอื่น ๆ ที่จะเข้าถึง  หรือเข้าใกล้ตัวบุคคลหรือสถานที่สำคัญ


        (5)  การรักษาความสงบเรียบร้อย  ให้กองอำนวยการป้องกันและบรรเทาสาธารณภัยเขตท้องที่  จัดวางระเบียบและระบบการปฏิบัติงาน  การแบ่งมอบพื้นที่ตามแผนปฏิบัติการป้องกันและระงับการก่อวินาศกรรม   การสื่อสารและการรายงาน  ตลอดจนกำหนดผู้รับผิดชอบและมอบหมายหน้าที่ไว้ตั้งแต่ยามปกติ  
ในการปฎิบัติให้องค์กรปฎิบัติการหลักดำเนินการดำเนินการตามแผนที่กำหนดไว้  และให้องค์กรสนับสนุนให้ความร่วมมือในส่วนที่เกี่ยวข้องหรือตามที่องค์กรปฎิบัติการหลักร้องขอ
15.5.2  การปฏิบัติขณะเกิดภัย


        (1)  หน่วยงานที่รับผิดชอบ    หน่วยงานที่รับผิดชอบในการปฏิบัติได้แก่  ผู้อำนวยการจังหวัดทำหน้าที่อำนวยการสั่งการ  ประสานงาน  เพื่อป้องกันและระงับการก่อวินาศกรรม
(1.1)  ขั้นที่ 1 ขั้นการควบคุมเหตุการณ์



   
กองอำนวยการป้องกันและบรรเทาสาธารณภัยอำเภอ / ท้องถิ่น  รายงานกองอำนวยการป้องกันและบรรเทาสาธารณภัยจังหวัดศรีสะเกษ  เมื่อได้รับแจ้งเหตุให้จัดเจ้าหน้าที่ไปพิสูจน์เหตุการณ์ที่เกิดขึ้น  ณ สถานที่เกิดเหตุรายงานข้อมูลต่อผู้บังคับบัญชาในเบื้องต้น  ได้แก่
· วัน  เวลา  และสถานที่เกิดเหตุ
· ผู้ที่คาดว่ามีส่วนเกี่ยวข้องในเหตุการณ์
· ลักษณะการก่อวินาศกรรม
· จำนวน  และประเภทของเครื่องมือ หรืออาวุธที่เกี่ยวข้อง
· ความเสียหายเบื้องต้น



                                   ก. ให้หน่วยปฏิบัติ     รายงานข้อมูลไปยังกองบัญชาการป้องกันและบรรเทา       สาธารณภัยแห่งชาติ กรณีที่เป็นการก่อการร้ายสากลให้รายงานไปยังสภาความมั่นคงแห่งชาติเพื่อทราบและประสานการปฏิบัติต่อไป



             ข. หน่วยปฎิบัติมีหน้าที่จัดหน่วยเผชิญเหตุในการป้องกันและระงับการก่อวินาศกรรม  เข้าเผชิญเหตุ  พร้อมปิดล้อมสถานที่เกิดเหตุโดยกำหนดพื้นที่วงในขึ้นเพื่อตรึงกำลังผู้ก่อการร้าย  และพื้นที่วงนอกเพื่อกันประชาชนที่ไม่เกี่ยวข้องออกไป  พร้อมรายงานให้ผู้บังคับบัญชาตามลำดับทราบทุกระยะ  เพื่ออำนวยการต่อไป          
(1.2)  ขั้นที่ 2  ขั้นการยับยั้งเหตุการณ์



 
หน่วยปฏิบัติรับผิดชอบในการจัดกำลังเข้าระงับเหตุรุนแรง  เมื่อยังไม่เกิดเหตุรุนแรงให้ดำเนินการเจรจาต่อรอง  การระงับเหตุรุนแรง    กรณีเกินขีดความสามารถให้ปรับเปลี่ยนไปใช้แผนปฏิบัติการที่ 1 – ทภ.2 / กอ.รมน.ภาค2 (แผนระพี 53) ของ กอ.รมน.
(1.3)  ขั้นที่ 3  ขั้นการปราบปราม
ในกรณีที่ไม่สามารถระงับเหตุรุนแรงได้กองบัญชาการป้องกันและบรรเทาสาธารณภัยแห่งชาติจะได้ประสานงานกับรัฐบาลเพื่อใช้มาตรการเด็ดขาด  เพื่อควบคุมสถานการณ์  โดยใช้กำลังหน่วยปฏิบัติการพิเศษของกองบัญชาการตำรวจแห่งชาติ หรือหน่วยทหาร  ตามความเหมาะสม
 
(2)  กรณีหน่วยปฏิบัติสามารถควบคุมสถานการณ์ไว้ได้แล้ว  ให้จัดระบบรักษาความปลอดภัย  สถานที่  เพื่อป้องกันการแทรกแซงบุคคลที่สามที่อาจฉวยโอกาสสร้างความไม่สงบเรียบร้อยขึ้น  และดำเนินการปฏิบัติหน้าที่ควบคุมพื้นที่ไว้



(3)  การเผชิญเหตุการณ์การก่อวินาศกรรม  กองอำนวยการป้องกันและบรรเทาสาธารณภัยแต่ละระดับนำแผนป้องกันและระงับอัคคีภัย  แผนป้องกันและบรรเทาภัยจากสารเคมีปฏิบัติไปพร้อมกัน



(4)  หน่วยสนับสนุนการปฏิบัติ  เมื่อได้รับการร้องขอให้ส่งหน่วยสนับสนุนพร้อมเครื่องใช้มาสนับสนุนยังพื้นที่ที่เกิดเหตุ  โดยรายงานต่อผู้อานวยการเขตท้องที่  หรือผู้ที่มีอำนาจหน้าที่ในการอำนวยการในเหตุการณ์  ณ ศูนย์อำนวยการเฉพาะกิจ  และปฏิบัติการตามคำสั่งของผู้อำนวยการป้องกันและบรรเทาสาธารณภัย  หรือผู้มีอำนาจหน้าที่อำนวยการในเหตุการณ์แล้วรายงานการปฎิบัติให้ทราบทุกระยะ

       

15.2.3  หลังเกิดภัย 


        (1) ให้จัดหน่วยพยาบาลเข้าช่วยชีวิตเจ้าหน้าที่  และประชาชนผู้ประสบภัยเพื่อจัดส่งรับการรักษาพยาบาลในสถานพยาบาลต่อไป


        (2)  ให้หน่วยกำลังที่มีความชำนาญการทางสารเคมี  อาวุธ  วัตถุระเบิด  นำกำลังเข้าตรวจสอบเพื่อให้เกิดความปลอดภัยสำหรับการฟื้นฟูบูรณะ


         (3)  ให้หน่วยฟื้นฟูบูรณะสำรวจความเสียหายด้านสิ่งก่อสร้าง  อาคาร  สถานที่ต่าง ๆ  ให้เกิดความปลอดภัย  โดยใช้มาตรการซ่อมแซมเป็นลำดับแรก  กรณีที่ไม่สามารถซ่อมแซมให้ดำเนินการรื้อถอน


          (4)  ให้เจ้าหน้าที่ด้านสงเคราะห์  เจ้าหน้าที่ด้านการแพทย์  ทำหน้าที่ฟื้นฟูสภาพจิตใจของประชาชนผู้ประสบภัยจนกว่าเข้าสู่สภาพปกติ
( ( ( ( ( (
แผนภูมิการปฏิบัติการและหน่วยงานในการระงับวินาศกรรม

บทที่ 16
การป้องกันและระงับการชุมนุมประท้วงและก่อการจลาจล
16.1  บทนำ
ในภาวะปัจจุบันการพัฒนาทางการเมือง  การปกครอง  ความตื่นตัวทางประชาธิปไตยสูง  ประกอบกับความเจริญเติบโตทางเศรษฐกิจที่เป็นไปอย่างรวดเร็ว  การอพยพย้ายถิ่นของประชาชนจากสังคมชนบทเกษตรกรรมสู่สังคมอุตสาหกรรมในเขตเมือง  การดำเนินนโยบายสาธารณะของรัฐเกี่ยวกับโครงการก่อสร้างขนาดใหญ่  และปัญหาการบุกรุกที่ดินของรัฐเพื่อจับจองเป็นที่ทำกิน  ทำให้เกิดเหตุการณ์ความเคลื่อนไหวของกลุ่มพลังทางการเมือง  กลุ่มนักศึกษา  กลุ่มผู้ใช้แรงงานและประชาชนที่เดือดร้อนหรือได้รับผลกระทบสูงขึ้น  ทั้งนี้เพื่อต้องการให้รัฐบาลแก้ไขปัญหา  เมื่อไม่ได้รับการตอบสนองแล้ว  อาจก่อความไม่สงบเรียบร้อยต่าง ๆ สร้างความเสียหายต่อชีวิตและทรัพย์สินของประชาชนและของรัฐ  และส่งผลกระทบต่อความสงบเรียบร้อยและความมั่นคงภายในชาติ  ดังนั้น  การแก้ไขปัญหาความเดือดร้อนของประชาชน  และความเคลื่อนไหวของกลุ่มพลังต่าง ๆ ต้องกระทำอย่างรวดเร็ว  และมีประสิทธิภาพ  เพื่อให้สอดคล้องกับการเปลี่ยนแปลงทางการเมือง  เศรษฐกิจ  สังคม  ทำให้ระบบการปกครองดำรงต่อไปได้
16.2  วัตถุประสงค์


16.2.1  เพื่อกำหนดมาตรการป้องกันและระงับการชุมนุมประท้วงและก่อการจลาจล


16.2.2  เพื่อกำหนดอำนาจหน้าที่ของหน่วยงานที่เกี่ยวข้องและแนวทางการประสานงานระหว่างหน่วยงานไว้ให้พร้อมต่อการปฎิบัติงานในระยะก่อนเกิดเหตุ ขณะเกิดเหตุและภายหลังที่เหตุการณ์ที่ผ่านพ้นไปแล้ว


16.2.3 เพื่อรักษาไว้ซึ่งความสงบเรียบร้อยของบ้านเมือง  ความมั่นคงของชาติ  และป้องกันการกระทำที่ไม่ชอบด้วยกฎหมาย ซึ่งจะมีผลเสียหายต่อชีวิตและทรัพย์สินของประชาชนหรือของรัฐ
16.3  นิยามศัพท์


16.3.1  การประท้วง  หมายถึง  การแสดงออกด้วยการกระทำ  เพื่อแสดงให้เห็นว่า  คัดค้านหรือไม่เห็นด้วย  ซึ่งมีหลากหลายวิธี  เช่น  การอดข้าวประท้วง  การเดินประท้วง  ซึ่งส่วนใหญ่ เป็นการแสดงออกทางสังคมและการเมือง  โดยการประท้วงที่ใช้ความรุนแรงก่อให้เกิดความวุ่นวายจนกลายเป็นการก่อการจลาจล


16.3.2  การก่อการจลาจล  หมายถึง  การก่อความไม่สงบที่มีลักษณะคล้ายสงครามกลางเมือง คือมีมวลชนขนาดใหญ่รวมตัวกันเคลื่อนไหวเพื่อนำไปสู่การเปลี่ยนแปลง  และอาจจะไม่สามารถควบคุมมวลชนที่มารวมตัวนั้นได้  จนนำไปสู่การจลาจล  สร้างความวุ่นวาย  สับสนและเกิดความเสียหาย  โดยเมื่อสถานการณ์พัฒนาสู่การจลาจลแล้วจะมีการปราบปรามจากเจ้าหน้าที่รัฐ
16.4 หลักการปฏิบัติ


16.4.1  การชุมนุมประท้วงโดยทั่วไปจะต้องพิจารณาว่า  เป็นสิทธิขั้นพื้นฐานของประชาชนสามารถที่จะชุมนุมโดยสงบและปราศจากอาวุธภายใต้ขอบเขตของกฎหมาย  การป้องกันและระงับการชุมนุมประท้วงและก่อการจลาจลต้องปฎิบัติอย่างละมุนละม่อม  ใช้การเจรจาทำความเข้าในการประชาสัมพันธ์ทุกรูปแบบ
16.4.2 การใช้กำลังเข้าระงับการชุมนุมประท้วงและก่อการจลาจลให้เป็นมาตรการสุดท้ายที่ไม่สามารถหลีกเลี่ยงได้





16.4.3  อำนาจหน้าที่ของหน่วยงานที่รับผิดชอบ       
ในจังหวัดศรีสะเกษ  มีหน่วยปฏิบัติประกอบด้วย



                                (1)  กองอำนวยการป้องกันและบรรเทาสาธารณภัยเทศบาล  องค์การบริหารส่วนตำบล    มีหน้าที่สนับสนุนกองอำนวยการป้องกันและบรรเทาสาธารณภัยอำเภอ ในการปฏิบัติการป้องกันและระงับการชุมนุมประท้วง  และก่อการจลาจล
                         (2)  กองอำนวยการป้องกันและบรรเทาสาธารณภัยอำเภอ มีหน้าที่อำนวยการควบคุมดูแลการป้องกันและระงับการชุมนุมประท้วง  และก่อการจลาจล  ไม่ให้ลุกลามขยายไปนอกเขตพื้นที่  และระงับเหตุการณ์ให้ยุติลงโดยเร็ว  ซึ่งจะต้องประสานงาน  ควบคุม  ดูแล  สั่งการกับหน่วยตำรวจในท้องที่  หน่วยราชการการส่วนท้องถิ่น  กำนัน  ผู้ใหญ่บ้าน  และหน่วยงานอื่นที่เกี่ยวข้อง



(3) กองอำนวยการป้องกันภัยและบรรเทาสาธารณภัยจังหวัดศรีสะเกษ  มีหน้าที่อำนวยการ  สั่งการ  ประสานงาน  สนับสนุน  การป้องกันและระงับการชุมนุมประท้วงและก่อการจลาจล  ในพื้นที่จังหวัดทั้งหมด
ส่วนราชการ  รัฐวิสาหกิจ  และองค์กรเอกชน  เข้าร่วมปฏิบัติงานเพื่อระงับการชุมนุมประท้วงและก่อการจลาจล  รวมทั้งติดตามผลการแก้ไขปัญหาให้ลุล่วง
16.5  ขั้นตอนการปฏิบัติ
16.5.1  ก่อนเกิดภัย



(1) หน่วยงานที่มีหน้าที่ในการป้องกันและระงับการชุมนุมประท้วงและก่อการจราจล  ดำเนินการติดตามสถานการณ์  ตรวจสอบเงื่อนไข  ประเด็นปัญหา  ความเดือดร้อน  ความขัดแย้งที่มีในพื้นที่  เพื่อเตรียมการป้องกันและแก้ไขปัญหา



(2)  จัดเตรียม  กำลังเจ้าหน้าที่  วัสดุ  อุปกรณ์  เครื่องมือ  เครื่องใช้ระบบการสื่อสาร  ยานพาหนะ  เป็นต้น  และมอบหมายหน้าที่ความรับผิดชอบในการปฏิบัติไว้ให้พร้อม



(3)  ดำเนินการประชาสัมพันธ์ทุกรูปแบบให้เป็นรูปธรรม  และต่อเนื่องเพื่อเป็นการปฏิบัติการทางจิตวิทยา  ขจัดเงื่อนไข  ปัญหาความขัดแย้ง  ระหว่างส่วนราชการกับประชาชนหรือระหว่างเอกชนด้วยกันในพื้นที่
16.5.2 ขณะเกิดภัย
(1) กองอำนวยการป้องกันและบรรเทาสาธารณภัยอำเภอ
(1.1)  เมื่อตรวจสอบพบ หรือได้รับรายงานว่ามีเงื่อนไขประเด็นปัญหาข้อขัดแย้งความเดือดร้อนขึ้นให้ติดตามสถานการณ์  ศึกษาวิเคราะห์  สาเหตุ  และประสานงานกับส่วนราชการ องค์กรเอกชน  ประชาชนที่เกี่ยวข้องโดยทันที  และให้ผู้อำนวยการอำเภอ ร่วมกับเจ้าหน้าที่ของหน่วยงานที่เกี่ยวข้องไปยังพื้นที่ที่เกิดเหตุและดำเนินการเจรจากับผู้นำการชุมนุม  เพื่อหาข้อยุติประเด็นปัญหาข้อขัดแย้งทั้งหมด
(1.2)  เมื่อไม่สามารถเจรจา ยุติ  ประเด็นปัญหา  ข้อขัดแย้ง ความเดือดร้อนต่าง ๆได้  ให้จัดเจ้าหน้าที่ตำรวจ  อาสาสมัครป้องกันภัยฝ่ายพลเรือน  หรืออาสาสมัครอื่น ๆ ทำหน้าที่รักษาความสงบเรียบร้อย  ความปลอดภัย  และจัดการจราจร  โดยกำหนดพื้นที่สำหรับกลุ่มชุมนุมให้เกิดความปลอดภัยต่อชีวิตและทรัพย์สินของประชาชนและของรัฐเป็นประการสำคัญเร่งด่วน
(1.3)  ให้กองอำนวยการป้องกันและบรรเทาสาธารณภัยอำเภอ ขอรับการสนับสนุนจากหน่วยสนับสนุนได้ตามความเหมาะสม
(1.4)  รายงานเหตุการณ์ชุมนุมประท้วงให้กองอำนวยการป้องกันและบรรเทา        สาธารณภัยจังหวัดทราบทันที   เพื่อรายงานเหตุการณ์ไปยังกองบัญชาการป้องกันและบรรเทาสาธารณภัยแห่งชาติ
(1.5)  เมื่อกองอำนวยการป้องกันและบรรเทาสาธารณภัยอำเภอ  ไม่สามารถควบคุมเหตุการณ์ได้  เห็นสมควรให้กองอำนวยการป้องกันและบรรเทาสาธารณภัยจังหวัดศรีสะเกษเข้าควบคุมสถานการณ์



กรณีกลุ่มผู้ชุมนุมประท้วงเดินทางมายังจังหวัด    ให้ผู้อำนวยการอำเภอ และเจ้าหน้าที่ที่เกี่ยวข้องไปร่วมปฏิบัติหน้าที่  ณ พื้นที่การชุมนุมประท้วง



(2)  กองอำนวยการป้องกันและบรรเทาสาธารณภัยจังหวัดศรีสะเกษ
(2.1) ใช้แผนดำเนินการแก้ไขปัญหาการชุมนุมประท้วงของตำรวจภูธรเมืองศรีสะเกษ (แผนกรกฎ 53 ) พิจารณาเห็นว่า เกินขีดความสามารถหรือเกินอำนาจหน้าที่ให้ประสานงานไปยังหน่วยงานที่เป็นผู้รับผิดชอบในการแก้ไขปัญหา  ทั้งในส่วนกลางและส่วนภูมิภาค
(2.2)  ส่วนราชการ  รัฐวิสาหกิจ  ให้จัดเจ้าหน้าที่ร่วมแก้ไขปัญหากับกองอำนวยการป้องกันและบรรเทาสาธารณภัยจังหวัดศรีสะเกษทันทีเมื่อได้รับการประสานงาน
(2.3)  จัดเจ้าหน้าที่ตำรวจ  อาสาสมัครรักษาดินแดน (อส.) อาสาสมัครป้องกันภัยฝ่ายพลเรือน  (อปพร.)  และกำลังอาสาสมัครหน่วยอื่นเข้าปฎิบัติหน้าที่รักษาความสงบเรียบร้อยและความปลอดภัย  โดยกำหนดพื้นที่เพื่อจำกัดขอบเขตการชุมนุมประท้วงมิให้ขยายลุกลามออกไป
(2.4) ปฏิบัติทางจิตวิทยา  ประชาสัมพันธ์  ทุกรูปแบบ  และการเจรจาโดยผู้อำนวยการจังหวัดร่วมกับเจ้าหน้าที่ที่เกี่ยวข้องอย่างต่อเนื่องเพื่อระงับการชุมนุมประท้วง
(2.5)  รายงานเหตุการณ์ชุมนุมประท้วงและการจลาจลให้  กองบัญชาการป้องกันและบรรเทาสาธารณภัยแห่งชาติ  ทราบ
(2.6)  จัดเจ้าหน้าที่ฝ่ายประชาสัมพันธ์เพื่อชี้แจงข่าวสารที่ถูกต้องแก่ประชาชนและสื่อมวลชน  ตามที่ได้รับมอบหมายจากผู้อำนวยการจังหวัด
(2.7) กรณีที่ปัญหาการชุมนุมประท้วงไม่ยุติ  และกลุ่มผู้ชุมนุมเดินทางไปชุมนุมที่ส่วนกลางให้ผู้อำนวยการจังหวัด  แจ้งไปยังจังหวัดใกล้เคียงเพื่อประสานกับเจ้าหน้าที่ตำรวจพื้นที่  และตำรวจทางหลวงตามเส้นทางที่กลุ่มผู้ชุมนุมจะเดินทางผ่านให้ติดตามความเคลื่อนไหวอย่างใกล้ชิด และผู้อำนวยการจังหวัด  รวมทั้งหัวหน้าส่วนราชการระดับจังหวัดที่เกี่ยวข้องเดินทางไปแก้ไขปัญหาร่วมกับส่วนกลาง




ส่วนราชการ  รัฐวิสาหกิจต่าง ๆ มีหน้าที่ปฎิบัติและสนับสนุนการปฎิบัติร่วมกับกองอำนวยการป้องกันและบรรเทาสาธารณภัยเขตท้องที่  และส่วนราชการต่าง ๆ โดยจัดเจ้าหน้าที่ร่วมเจรจา  ยุติ  การชุมนุมประท้วง  และก่อการจลาจล  รวมทั้ง  ติดตามผลการแก้ไขปัญหาให้ยุติลงโดยสิ้นเชิง
16.5.3 การปฏิบัติหลังเกิดภัย 
(1)  กองอำนวยการป้องกันและบรรเทาสาธารณภัยจังหวัดศรีสะเกษ /อำเภอ ส่วนราชการ  รัฐวิสาหกิจ  ติดตามผลการแก้ไขปัญหาให้เสร็จสิ้นโดยเร็ว
(2)  ประชาสัมพันธ์  ปฎิบัติการทางจิตวิทยาเพื่อให้ประชาชนมีความเข้าใจในข้อเท็จจริงที่ถูกต้องในการแก้ไขปัญหาและมีทัศนคติที่ดีต่อการดำเนินงานของรัฐ
(3)  ฟื้นฟูบูรณะสิ่งที่เสียหายให้กลับคืนสู่สภาวะปกติ
(4)  ดำเนินการตามกฎหมายเมื่อปรากฏว่าได้มีการกระทำละเมิดกฎหมาย
( ( ( ( (
แผนภูมิ

บทที่  17
การป้องกันและบรรเทาภัยจากทุ่นระเบิดกับระเบิด
17.1  บทนำ


ในอดีตที่ผ่านมาประเทศไทยมีความขัดแย้งกับประเทศเพื่อนบ้าน  ทำให้พื้นที่ตามแนวชายแดนกลายเป็นพื้นที่สงคราม  แม้ว่าสงครามจะยุติแล้วแต่ประชาขนที่อาศัยอยู่ในพื้นที่ดังกล่าว ยังต้องเผชิญกับอันตรายจากทุ่นระเบิดและกับระเบิดที่ตกค้างจากการสู้รบในอดีต  เป็นผลให้มีผู้เสียชีวิตและพิการทุพพลภาพจำนวนมาก  ปัจจุบันยังคงมีรายงานการพบผู้เสียชีวิตจากทุ่นระเบิดและกับระเบิด นอกจากนี้  หากเกิดความขัดแย้งระหว่างประเทศไทยกับประเทศเพื่อนบ้านขึ้นอีก  ประชาชนจะยังคงประสบภัยจากทุ่นระเบิดและกับระเบิดอีก  จึงจำเป็นต้องกำหนดแนวทางในการป้องกันภัยดังกล่าวไว้


บริเวณพื้นที่ชายแดนของจังหวัดศรีสะเกษ  ส่วนใหญ่เป็นป่าไม้สลับภูเขาและห้วยผา  มีอาณาเขตด้านทิศใต้ในพื้นที่อำเภอกันทรลักษ์  ขุนหาญ  และภูสิงห์  ติดกับด้านจังหวัดพระวิหารและจังหวัดอุดรมีชัย  ของประเทศกัมพูชาประชาธิปไตย  มีแนวชายแดนยาวประมาณ  90  กิโลเมตร  โดยมีพื้นที่ประสบกับปัญหาทุ่นระเบิดกับระเบิด  ครอบคลุม  3  อำเภอ  ตามแนวชายแดน และมีหมู่บ้านตามแนวชายแดนที่ได้รับผลกระทบจากปัญหาทุ่นระเบิด  คือ
อำเภอกันทรลักษ์  
จำนวน  5  ตำบล  35  หมู่บ้าน  
อำเภอขุนหาญ  
จำนวน  3  ตำบล  12  หมู่บ้าน  
อำเภอภูสิงห์  

จำนวน  1  ตำบล  3  หมู่บ้าน  
และมีประชาชนประสบภัยจากทุ่นระเบิดสังหารเป็นจำนวนมาก  ประเภทของพื้นที่ที่มีการฝังระเบิดตามแนวชายแดนของจังหวัดศรีสะเกษ  ได้แก่พื้นที่การเกษตรประมาณร้อยละ  30  เป็นพื้นที่ป่าไม้ประมาณร้อยละ  40   ซึ่งพื้นที่ทั้งสองประเภทนี้เป็นพื้นที่ที่ประชาชนตามแนวชายแดนใช้เป็นพื้นที่เพื่อการทำมาหากิน
17.2  วัตถุประสงค์
17.2.1 เพื่อเป็นการปฏิบัติตามมนุษยธรรมและตามอนุสัญญาว่าด้วยการห้ามใช้  สะสมผลิตและโอน  และการทำลายทุ่นระเบิดสังหารบุคคล  หรืออนุสัญญาออตตาวาที่ประเทศไทยได้ให้สัตยาบันไว้
17.2.2  เป็นแนวทางการประสานการปฏิบัติระหว่างหน่วยงานต่าง ๆ  ที่เกี่ยวข้องในการเก็บกู้ทุ่นระเบิดและช่วยเหลือสงเคราะห์ผู้ประสบภัยและครอบครัวจากภัยทุ่นระเบิดและสรรพาวุธที่ยังไม่ระเบิด
17.3  นิยามศัพท์


17.3.1  ทุ่นระเบิด  หมายถึง  วัตถุระเบิดที่ใช้วาง  ฝัง  ทิ้ง  หรือโปรย  ซึ่งถูกออกแบบเพื่อทำลายหรือทำความเสียหายแก่บุคคล  และยานพาหนะและจะทำงานเมื่อได้รับแรงกด กระทบหรือตามลักษณะใดลักษณะหนึ่งที่ต้องการ


17.3.2  กับระเบิด  หมายถึง  วัตถุระเบิดที่มีกลไกในการจุดระเบิดประกอบไว้อย่างปกปิด เพื่อให้เกิดการระเบิดขึ้นโดยการกระทำของบุคคล 
17.4  ขั้นตอนการปฏิบัติ


กองบัญชาการป้องกันและบรรเทาสาธารณภัยประสานงานกับคณะกรรมการเพื่อดำเนินงานเรื่องทุ่นระเบิดสังหารบุคคลและศูนย์ปฏิบัติการทุ่นระเบิดแห่งชาติ  เพื่อวางแผนอำนวยการและกำกับดูแลในการช่วยเหลือผู้ประสบภัยจากทุ่นระเบิดกำหนดแนวทางในการช่วยเหลือและการฝึกอบรมให้ความรู้แก่ประชาชน  ตลอดจนการจัดตั้งกองทุนช่วยเหลือ


17.4.1 ก่อนเกิดภัย



(1)  การป้องกันและลดผลกระทบ มีแนวทางดังนี้




(1.1)  ประเมินความเสี่ยงจากภัยจากทุ่นระเบิดกับระเบิด โดยการประเมินภัยและความล่อแหลม เพื่อประเมินโอกาสหรือความเป็นไปได้ที่จะเกิดภัยจากทุ่นระเบิดกับระเบิดและผลกระทบที่อาจเป็นอันตรายต่อประชาชนและทรัพย์สิน 




(1.2)  จัดทำข้อมูลพื้นที่เสี่ยงภัย และแผนที่เสี่ยงภัยจากทุ่นระเบิดกับระเบิดให้เป็นปัจจุบัน




(1.3)  จัดทำฐานข้อมูลเจ้าหน้าที่ อาสาสมัคร เวชภัณฑ์ เครื่องจักรกล เครื่องมือ อุปกรณ์ และยานพาหนะ เพื่อให้พร้อมใช้งานได้ทันทีเมื่อเกิดภาวะฉุกเฉิน




(1.4)  เสริมสร้างความรู้และความตระหนักแก่ประชาชนเกี่ยวกับการป้องกันภัยจากทุ่นระเบิดกับระเบิดและการปฏิบัติอย่างถูกต้อง




(1.5)  เสริมสร้างความร่วมมือระหว่างหน่วยงานภาครัฐ ภาคเอกชน และสื่อประชาสัมพันธ์ทุกแขนง ในการเผยแพร่ข้อมูลและนำเสนอข่าวสารที่ถูกต้องเป็นประโยชน์ ทันต่อการแก้ไขปัญหาในแต่ละสถานการณ์ โดยใช้นโยบายการประชาสัมพันธ์เชิงรุก 




(1.6)  จัดทำสรุปบทเรียน(Lesson  Learnt)  ของภัยจากทุ่นระเบิดกับระเบิดครั้งสำคัญ เพื่อประโยชน์ในการบริหารจัดการในอนาคต 



(2)  การเตรียมความพร้อม มีแนวทางดังนี้




(2.1)  จัดเตรียมบุคลากร  ฝึกอบรมเจ้าหน้าที่และอาสาสมัครให้สามารถให้การช่วยเหลือผู้ประสบภัยจากทุ่นระเบิดกับระเบิด




(2.2)  จัดเตรียมเวชภัณฑ์  เครื่องจักรกล  เครื่องมือ อุปกรณ์ ยานพาหนะ เชื้อเพลิง และพลังงานต่างๆ สำหรับช่วยเหลือผู้ประสบภัยอย่างมีประสิทธิภาพ และสามารถดำเนินการได้ทันทีเมื่อเกิดภัย




(2.3)  จัดทำแผนปฏิบัติการป้องกันและแก้ไขปัญหาภัยจากทุ่นระเบิดกับระเบิดแบบบูรณาการในทุกระดับให้สอดคล้องกับแผนแม่บทและแผนอื่นๆ ที่เกี่ยวข้อง




(2.4)  จัดเตรียมระบบสื่อสารหลัก  สื่อสารรอง และระบบสื่อสารอื่นๆ  ที่จำเป็นพร้อมทั้งจัดหาเครื่องมือ  อุปกรณ์สื่อสาร ให้เพียงพอและใช้งานได้ตลอดเวลาเมื่อเกิดเหตุ


17.4.2  ขณะเกิดภัย



การบริหารจัดการในภาวะฉุกเฉิน  มีแนวทางดังนี้
(1)  ผู้ประสบเหตุ ผู้ที่อยู่ในเหตุการณ์ หรือหน่วยงานที่ได้รับทราบเหตุ ให้แจ้งหรือรายงานกองอำนวยการป้องกันและบรรเทาสาธารณภัยในเขตพื้นที่ที่เกิดเหตุนั้น  และเมื่อกองอำนวยการป้องกันและบรรเทาสาธารณภัยในเขตพื้นที่ที่เกิดเหตุนั้น  และเมื่อกองอำนวยการป้องกันและบรรเทาสาธารณภัยในเขตพื้นที่ได้รับแจ้งเหตุแล้วให้ดำเนินการจัดตั้งศูนย์อำนวยการเฉพาะกิจป้องกันและแก้ไขปัญหาภัยจากทุ่นระเบิดกับระเบิดตามระดับความรุนแรงและจัดให้มีเจ้าหน้าที่ประจำศูนย์อำนวยการเฉพาะกิจ




(1.1)  ประสานศูนย์ปฏิบัติการทุ่นระเบิดแห่งชาติในการเข้าพื้นที่เพื่อช่วยเหลือผู้ประสบภัย




(1.2)  สั่งการให้กำลังเจ้าหน้าที่ออกปฏิบัติงานทันที  ตามแผนป้องกันและแก้ไขปัญหาภัยจากทุ่นระเบิดกับระเบิด




(1.3)  ควบคุมพื้นที่ประสบภัยจากทุ่นระเบิดกับระเบิด  พร้อมทั้งจัดระบบรักษาความสงบเรียบร้อย  และจัดระบบการจราจรบริเวณพื้นที่ประสบภัยและพื้นที่ใกล้เคียง




(1.4)  กรณีที่ผู้ประสบภัยเสียชีวิต  ให้ดำเนินการพิสูจน์เอกลักษณ์บุคคลและจัดการศพผู้ประสบภัยตามระเบียบ




(1.5)  รายงานสถานการณ์ให้อำนวยการชั้นเหนือขึ้นไปทราบ




(1.6)  กรณีเกิดอัคคีภัยอันเป็นผลจากภัยทุ่นระเบิดกับระเบิด  ให้ดำเนินการตามแผนป้องกันและบรรเทาภัยจากอัคคีภัย




(1.7)  กรณีเกิดภัยจากสารเคมีและวัตถุอันตรายอันเป็นผลมาจากภัยทุ่นระเบิดกับระเบิด ให้ดำเนินการตามแผนป้องกันและบรรเทาภัยจากสารเคมีและวัตถุอันตราย




(1.8)  ประเมินความเสียหายและความต้องการเบื้องต้น จากนั้นให้รายงานกองอำนวยการป้องกันและบรรเทาสาธารณภัยชั้นเหนือขึ้นไปหรือกองบัญชาการป้องกันและบรรเทาสาธารณภัยแห่งชาติ แล้วแต่กรณีจนกว่าเหตุการณ์จะยุติ



(2)  กรณีสถานการณ์มีความรุนแรงเกินกว่าขีดความสามารถของศูนย์อำนวยการเฉพาะกิจ ฯ ในเขตพื้นที่นั้น  ให้ติดต่อขอรับการสนับสนุนจากกองอำนวยการป้องกันและบรรเทาสาธารณภัยชั้นเหนือขึ้นไป หรือกองอำนวยการป้องกันและบรรเทาสาธารณภัยในพื้นที่ติดต่อกันหรือท้องที่อื่น



(3)  เมื่อศูนย์อำนวยการเฉพาะกิจฯ  ในเขตพื้นที่ร้องขอ  กองอำนวยการป้องกันและบรรเทาสาธารณภัยชั้นเหนือขึ้นไป  หรือกองอำนวยการป้องกันและบรรเทาสาธารณภัยในเขตพื้นที่ใกล้เคียง มีหน้าที่ให้การสนับสนุนและให้ความช่วยเหลือ



(4)  เมื่อผู้อำนวยการชั้นเหนือขึ้นไป  หรือผู้บัญชาการป้องกันและบรรเทาสาธารณภัยแห่งชาติเข้าควบคุมสถานการณ์  ให้ผู้อำนวยการในเขตพื้นที่ส่งมอบการอำนวยการ สั่งการ แก่ผู้อำนวยการชั้นเหนือขึ้นไป หรือผู้บัญชาการป้องกันและบรรเทาสาธารณภัยแห่งชาติแล้วแต่กรณี



(5)  รายงานความเสียหายและการให้ความช่วยเหลือผู้ประสบภัยไปยังกองอำนวยการป้องกันและบรรเทาสาธารณชั้นเหนือขึ้นไป  และกองบัญชาการป้องกันและบรรเทาสาธารณภัยแห่งชาติ ได้รับทราบข้อมูลอย่างปัจจุบันจนกว่าเหตุการณ์จะยุติ



(6)  หน่วยงานอื่นๆ  ได้แก่  หน่วยงานในพื้นที่ใกล้เคียงและประชาชน มีหน้าที่สนับสนุนเครื่องมือเครื่องใช้  วัสดุอุปกรณ์  และกำลังเจ้าหน้าที่ เพื่อประโยชน์ในการป้องกันภัยและบรรเทาภัยจากทุ่นระเบิดกับระเบิด  โดยให้ดำเนินการดังนี้




(6.1)  หน่วยงานอื่นนอกเขตพื้นที่เกิดเหตุ  ให้ประสานงานเพื่อให้การสนับสนุนศูนย์อำนวยการเฉพาะกิจฯ  ที่ร้องขอ  หรือผู้อำนวยการในเขตพื้นที่โดยตรง




(6.2)  เมื่อกำลังของหน่วยสนับสนุนมาถึงพื้นที่ที่เกิดเหตุ  ให้รายงานต่อผู้อำนวยการ ณ ศูนย์อำนวยการเฉพาะกิจฯ เพื่อประสานการปฏิบัติต่อไป




(6.3)  ปฏิบัติตามการสั่งการของผู้อำนวยการศูนย์อำนวยการเฉพาะกิจฯ  ในเขตพื้นที่หรือผู้ที่ได้รับมอบหมาย และรายงานสถานการณ์ให้ทราบเป็นระยะ



(7) กรณีจำเป็นต้องรับบริจาคความช่วยเหลือด้านต่างๆ  จากสาธารณะ ให้ศูนย์อำนวยการเฉพาะกิจฯ  จัดตั้งศูนย์รับบริจาคและประสานหน่วยงานที่เกี่ยวข้องในการกำหนดสถานการที่เก็บรักษาสิ่งของและเงินบริจาค และวิธีการแจกจ่ายสิ่งของและเงินบริจาค เพื่อให้เกิดเอกภาพและเป็นประโยชน์แก่ผู้ประสบภัยอย่างเสมอภาค



(8)  กรณีที่มีความจำเป็นต้องประสานขอความช่วยเหลือจากต่างประเทศ ให้ศูนย์อำนวยการเฉพาะกิจฯ  ประสานไปยังกรมป้องกันและบรรเทาสาธารณภัย เพื่อแจ้งกระทรวงการต่างประเทศ ซึ่งเป็นหน่วยงานหลักในการประสานขอรับความช่วยเหลือจากต่างประเทศ ตามกรอบความร่วมมือ


17.4.3  หลังเกิดภัย



(1)  ประสานคณะกรรมการดำเนินงานทุ่นระเบิดเพื่อมนุษยธรรมในการให้ความช่วยเหลือผู้ประสบภัย



(2)  ประเมินความเสียหายและความต้องการเบื้องต้น  โดยจัดทำบัญชีรายชื่อผู้ประสบภัยและรายการทรัพย์สินที่เสียหายไว้เป็นหลักฐาน พร้อมทั้งออกหนังสือรับรองเพื่อเป็นหลักฐานในการรับรองสงเคราะห์และฟื้นฟู



(3)  ฟื้นฟูโครงสร้างพื้นฐานที่ได้รับความเสียหายให้กลับสู่สภาพเดิมและสามารถใช้งานได้ตามปกติ รวมทั้งฟื้นฟูสิ่งแวดล้อมของชุมชน



(4)  ให้ศูนย์อำนวยการเฉพาะกิจในเขตพื้นที่ที่เกิดเหตุดำเนินการฟื้นฟูความเสียหายเบื้องต้นโดยงบประมาณขององค์กรปกครองท้องถิ่น กรณีที่เกิดขีดความสามารถให้พิจารณาให้ความสงเคราะห์ผู้ประสบภัยตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยกรณีฉุกเฉิน พ.ศ. 2546 และแก้ไขเพิ่มเติม



(5)  ประชาสัมพันธ์ สร้างขวัญและกำลังใจ ฟื้นฟูสภาพจิตใจประชาชนที่ประสบภัยให้กลับสู่ภาวะปกติ  จัดให้มีงานทำ
แผนภูมิที่ 17.1 การป้องกันและบรรเทาภัยจากทุ่นระเบิดกับระเบิด
บทที่ 18

การป้องกันและบรรเทาภัยทางอากาศ
18.1 บทนำ


การป้องกันและบรรเทาภัยทางอากาศในที่นี้มิได้มุ่งหมายให้เจ้าหน้าที่ฝ่ายพลเรือนใช้อาวุธต่อสู้กับอากาศยานข้าศึก  แต่เป็นแนวทางในการดำเนินการเพื่อลดความสูญเสียจากการโจมตีทางอากาศเนื่องจากฝ่ายทหารไม่สามารถดำเนินการในหลายด้านได้อย่างสมบูรณ์ เช่น การอพยพผู้ประสบภัย  การบริการด้านการแพทย์ฉุกเฉินแก่ผู้ประสบภัย  การสงเคราะห์ผู้ประสบภัย เป็นต้น ดังนั้นจึงจำเป็นต้องอาศัยเจ้าหน้าที่ฝ่ายพลเรือนดำเนินการหรือร่วมดำเนินการตั้งแต่ก่อนเกิดภัยจนกระทั่งภัยสิ้นสุด  เพื่อลดความสูญเสียอันเกิดจากภัยทางอากาศ

18.2 วัตถุประสงค์

18.2.1  เพื่อเป็นแนวทางในการป้องกันและประสานการปฏิบัติระหว่างหน่วยงานต่างๆ  ที่เกี่ยวข้อง ให้สามารถดำเนินการป้องกันและแก้ไขปัญหาที่เกิดจากภัยทางอากาศ

18.2.2 เพื่อกำหนดหน้าที่ ความรับผิดชอบของหน่วยงานที่เกี่ยวข้องไว้ให้พร้อมต่อการปฏิบัติงานในระยะก่อนเกิดภัย ขณะเกิดภัย และภายหลังการเกิดภัย
18.3  นิยามศัพท์

ภั่ยทางอากาศ  หมายถึง  ภัยอันเกิดจากการโจมตีทางอากาศ โดยอากาศยาน  อาวุธนำวิธีขีปนาวุธ หรือสิ่งใดๆ  ที่สามารถเคลื่อนที่หรือทรงตัวบนอากาศ และการโจมตีดังกล่าวส่งผลกระทบต่อชีวิตและทรัพย์สินของประชาชน
18.4  ขั้นตอนการปฏิบัติ 
กองอำนวยการป้องกันและบรรเทาสาธารณภัยจังหวัดศรีสะเกษ และหน่วยงานที่เกี่ยวข้อง เตรียมพร้อมรับสถานการณ์การเกิดภัยทางอากาศ ดังนี้

18.4.1 ก่อนเกิดภัย
(1)  การป้องกันและลดผลกระทบ  มีแนวทางดังนี้
(1.1)  ประเมินความเสี่ยงจากภัยทางอากาศ โดยการประเมินภัยและความล่อแหลม เพื่อประเมินโอกาสหรือความเป็นไปได้ที่จะเกิดภัยทางอากาศและผลกระทบที่อาจเป็นอันตรายต่อชีวิตและทรัพย์สินของประชาชน
(1.2)  จัดทำฐานข้อมูลเจ้าหน้าที่  อาสาสมัคร เวชภัณฑ์  อุปกรณ์กู้ชีพกู้ภัยเครื่องจักรกล เครื่องมือ อุปกรณ์ และยานพาหนะ เพื่อให้พร้อมใช้งานได้ทันทีเมื่อเกิดภาวะฉุกเฉิน 
(1.3)  พัฒนาระบบรับและแจ้งข่าวการเกิดภัยทางอากาศระหว่างกองอำนวยการป้องกันและบรรเทาสาธารณภัยในเขตพื้นที่ กับศูนย์ปฏิบัติการ/ศูนย์ควบคุมการต่อสู้ป้องกันภัยทางอากาศของหน่วยทหารที่รับผิดชอบ
(1.4)  เสริมสร้างความรู้และความตระหนักแก่ประชาชนเกี่ยวกับการป้องกันและบรรเทาภัยทางอากาศและการปฏิบัติอย่างถูกต้อง
(1.5)  เสริมสร้างความร่วมมือระหว่างหน่วยงานภาครัฐ ภาคเอกชน และสื่อประชาสัมพันธ์ทุกแขนง ในการเผยแพร่ข้อมูลและนำเสนอข่าวสารที่ถูกต้องเป็นประโยชน์ ทันต่อการแก้ไขปัญหาในแต่ละสถานการณ์ โดยใช้นโยบายการประชาสัมพันธ์เชิงรุก 
(1.6)  จัดทำสรุปบทเรียน (Lesson Learnt)  ของการเกิดภัยทางอากาศครั้งสำคัญเพื่อประโยชน์ในการบริหารจัดการในอนาคต
(1.7)  วิจัยและพัฒนาระบบการป้องกันและบรรเทาภัยทางอากาศ


(2)  การเตรียมความพร้อม มีแนวทางดังนี้



(2.1)  จัดเตรียมบุคลากร อบรมให้ความรู้ด้านการป้องกันและบรรเทาภัยทางอากาศ เพื่อให้พร้อมเผชิญสถานการณ์ภัยทางอากาศ



(2.2)  จัดเตรียมเวชภัณฑ์ อุปกรณ์กู้ชีพกู้ภัย เครื่องจักรกล เครื่องมือ อุปกรณ์ยานพาหนะ เชื้อเพลิง และพลังงานต่างๆ  สำหรับช่วยเหลือผู้ประสบภัยอย่างมีประสิทธิภาพและสามารถดำเนินการได้ทันทีเมื่อเกิดภัย



(2.3)  จัดทำแผนปฏิบัติการป้องกันและแก้ไขปัญหาภัยทางอากาศ 



(2.4)  จัดทำเตรียมสถานที่หลบภัยทางอากาศ และพื้นที่รองรับการอพยพ รวมทั้งกำหนดเส้นทางการอพยพ



(2.5)  กำหนดมาตรการรักษาความปลอดภัยบุคคล  สถานที่  ระบบการคมนาคม ขนส่ง กำหนดมาตรการการควบคุมแสงไฟ  การพราง การแสดงสัญลักษณ์เพื่อได้รับการคุ้มครองตามอนุสัญญาเฮก



(2.6)  จัดเตรียมระบบส่งสัญญาณแก่หน่วยงานที่เกี่ยวข้องและประชาชนให้ทั่วถึงทั้งเขตพื้นที่รับผิดชอบ  โดยแบ่งเป็น




-  สัญญาณแจ้งว่าเกิดการโจมตีทางอากาศ




-  สัญญาณแจ้งว่าหมดอันตราย




-  สัญญาณแจ้งให้ปฏิบัติอย่างหนึ่งอย่างใด  เช่น ให้ดับไฟ  ให้เคลื่อนย้ายสู่ที่หลับภัย



(2.7)  จัดเตรียมระบบสื่อสารหลัก สื่อสารรอง และระบบสื่อสารอื่นๆ ที่จำเป็นพร้อมทั้งจัดหาเครื่องมือ อุปกรณ์สื่อสาร ให้เพียงพอและใช้งานได้ตลอดเวลาเมื่อเกิดเหตุ



(2.8)  ฝึกซ้อมแผนปฏิบัติการป้องกันและแก้ไขปัญหาจากภัยทางอากาศ

18.4.2  ขณะเกิดภัย


(1)  ผู้ประสบเหตุ ผู้ที่อยู่ในเหตุการณ์ ผู้ปฏิบัติหน้าที่ยามอากาศ  หรือหน่วยงานที่ได้รับทราบเหตุให้แจ้งหรือรายงานกองอำนวยการป้องกันและบรรเทาสาธารณภัยในเขตพื้นที่ที่เกิดเหตุนั้น  และเมื่อกองอำนวยการป้องกันและบรรเทาสาธารณภัยในเขตพื้นที่ได้รับแจ้งแล้ว  ให้ดำเนินการจัดตั้งศูนย์อำนวยการเฉพาะกิจป้องกันและแก้ไขปัญหาจากภัยทางอากาศตามระดับความรุนแรง เพื่อเป็นศูนย์ในการบัญชาการและการอำนวยการปฏิบัติ และจัดให้มีเจ้าหน้าที่ประจำศูนย์อำนวยการเฉพาะกิจและดำเนินการดังนี้



(1.1)  ส่งสัญญาณแจ้งให้ประชาชนเตรียมหลบภัย  กรณีที่ภัยทางอากาศเกิดตอนกลางคืนให้ส่งสัญญาณแจ้งให้จำกัดแสงไฟที่ใช้ในเคหสถาน  สถานประกอบการ สิ่งปลูกสร้างรวมทั้งแสงไฟที่ใช้กับยานพาหนะและเส้นทางคมนาคมขนส่ง



(1.2)  พรางสถานที่สำคัญ  และสิ่งก่อสร้างที่สำคัญ  เพื่อบดบังทัศนียภาพตามความเป็นจริง รวมทั้งแสดงสัญลักษณ์เพื่อได้รับการคุ้มครองตามอนุสัญญาเฮก  ให้สามารถสังเกตได้ชัดเจนจากสายตานักบิน



(1.3)  อพยพประชาชนสู่พื้นที่หลบภัย พร้อมสนับสนุนปัจจัยสี่ที่จำเป็น หากไม่สามารถเคลื่อนย้ายประชาชนสู่พื้นที่หลบภัยได้ตามที่กำหนด ให้ลดความหนาแน่นของประชาชนในพื้นที่ประสบภัยให้เหลือน้อยที่สุด



(1.4)  ควบคุมพื้นที่ประสบภัยทางอากาศ พร้อมทั้งจัดระบบรักษาความสงบเรียบร้อย และจัดระเบียบการจราจรบริเวณพื้นที่ประสบภัย



(1.5)  รายงานสถานการณ์ให้ผู้อำนวยการชั้นเหนือขึ้นไปทราบ



(1.6)  ให้การรักษาพยาบาลและจัดระบบการแพทย์ฉุกเฉินในพื้นที่ประสบภัย รวมทั้งค้นหาผู้ประสบภัยที่ติดอยู่ในซากปรักหักพัง



(1.7)  กรณีเกิดอัคคีภัยอันเป็นผลจากภัยทางอากาศให้ดำเนินการตามแผนป้องกันและบรรเทาภัยจากอัคคีภัย



(1.8)  กรณีเกิดภัยจากสารเคมีและวัตถุอันตรายอันเป็นผลมาจากภัยทางอากาศให้ดำเนินการตามแผนป้องกันและบรรเทาภัยจากสารเคมีและวัตถุอันตราย



(1.9)  กรณีที่ตรวจพบวัตถุระเบิดหรืออาวุธที่ไม่ทำงานตกอยู่ในพื้นที่ประสบภัย  ให้กำหนดเป็นพื้นที่ห้ามเข้าและจัดเจ้าหน้าที่เข้าไปเก็บกู้ทำลาย



(1.10)  กรณีที่ผู้ประสบภัยเสียชีวิต  ให้ดำเนินการพิสูจน์เอกลักษณ์บุคคลและจัดการศพผู้ประสบภัยตามระเบียบ



(1.11)  ประชาสัมพันธ์สถานการณ์ภัยและข้อมูลข่าวสารแก่ประชาชนที่อาศัยในบริเวณใกล้เคียงพื้นที่ประสบภัย  และแจ้งเตือนกองอำนวยการป้องกันและบรรเทาสาธารณภัยในเขตพื้นที่ใกล้เคียง



(1.12)  ประเมินความเสียหายและความต้องการเบื้องต้น จากนั้นให้รายงานกองอำนวยการชั้นเหนือขึ้นไป หรือกองบัญชาการป้องกันและบรรเทาสาธารณาภัยแห่งชาติ แล้วแต่กรณี


(2)  ในกรณีที่สถานการณ์มีความรุนแรงเกินขีดความสามารถของศูนย์อำนวยการเฉพาะกิจฯ ในเขตพื้นที่  ให้ติดต่อขอรับการสนับสนุนจากกองอำนวยการป้องกันและบรรเทาสาธารณภัยชั้นเหนือขึ้นไป  หรือกองอำนวยการป้องกันและบรรเทาสาธารณภัยในเขตพื้นที่ติดต่อกันหรือท้องที่อื่น


(3)  เมื่อศูนย์อำนวยการเฉพาะกิจฯ  ในเขตพื้นที่ร้องขอกองอำนวยการป้องกันและบรรเทาสาธารณภัยชั้นเหนือขึ้นไป หรือกองอำนวยการป้องกันและบรรเทาสาธารณภัยในพื้นที่ติดต่อหรือใกล้เคียงที่ได้รับการร้องขอ มีหน้าที่ให้การสนับสนุนและให้ความช่วยเหลือ


(4)  กรณีที่ผู้อำนวยการชั้นเหนือขึ้นไป  หรือผู้บัญชาการป้องกันและบรรเทาสาธารณภัยแห่งชาติเข้าควบคุมสถานการณ์  ให้ผู้อำนวยการในเขตพื้นที่ส่งมอบการอำนวยการสั่งการให้ผู้อำนวยการชั้นเหนือขึ้นไปหรือผู้บัญชาการป้องกันและบรรเทาสาธารณภัยแห่งชาติแล้วแต่กรณี


(5)  รายงานความเสียหายและการให้ความช่วยเหลือผู้ประสบภัยไปยังกองอำนวยการป้องกันและบรรเทาสาธารณภัยชั้นเหนือขึ้นไป และกองบัญชาการป้องกันและกองบัญชาการป้องกันและบรรเทาสาธารณภัยแห่งชาติ  ได้รับทราบข้อมูลอย่างเป็นปัจจุบันจนกว่าเหตุการณ์จะยุติ


(6)  หน่วยงานอื่นๆ  ได้แก่ หน่วยงานในพื้นที่ติดต่อหรือใกล้เคียง มูลนิธิ องค์การสาธารณกุศล  และประชาชน  มีหน้าที่สนับสนุนเครื่องมือเครื่องใช้  วัสดุอุปกรณ์  กำลังเจ้าหน้าที่ของตน เพื่อประโยชน์ในการป้องกันภัยทางอากาศ  โดยให้ดำเนินการดังนี้



(6.1)  หน่วยงานอื่นนอกเขตพื้นที่ที่เกิดเหตุ  ให้ประสานงานเพื่อให้การสนับสนุนศูนย์อำนวยการเฉพาะกิจฯ  ที่ร้องขอ  หรือผู้อำนวยการในเขตพื้นที่โดยตรง



(6.2)  เมื่อกำลังของหน่วยสนับสนุนมาถึงพื้นที่ที่เกิดเหตุให้รายงานต่อผู้อำนวยการในเขตพื้นที่ ณ ศูนย์อำนวยการเฉพาะกิจฯ  เพื่อประสานงานปฏิบัติต่อไป



(6.3)  ปฏิบัติตามสั่งการของผู้อำนวยการในเขตพื้นที่  หรือผู้ที่ได้รับมอบหมายและรายงานสถานการณ์ให้ศูนย์อำนวยการเฉพาะกิจฯ  ทราบเป็นระยะ


(7)  กรณีจำเป็นต้องรับบริจาคความช่วยเหลือด้านต่างๆ  จากสาธารณะ  ให้ศูนย์อำนวยการเฉพาะกิจฯ  จัดตั้งศูนย์รับบริจาคและประสานหน่วยงานที่เกี่ยวข้องในการกำหนดสถานที่เก็บรักษาสิ่งของและเงินบริจาค และวิธีการแจกจ่ายสิ่งของและเงินบริจาค  เพื่อให้เกิดเอกภาพและเป็นประโยชน์แก่ผู้ประสบภัยอย่างเสมอภาคและทันเหตุการณ์


(8)  กรณีที่มีความจำเป็นต้องประสานขอความช่วยเหลือจากต่างประเทศ  ให้ศูนย์อำนวยการเฉพาะกิจฯ ประสานไปยังกรมป้องกันและบรรเทาสาธารณภัย เพื่อแจ้งกระทรวงการต่างประเทศ ซึ่งเป็นหน่วยงานหลักในการประสานขอรับความช่วยเหลือจากต่างประเทศ ตามกรอบความร่วมมือ

18.4.3  หลังเกิดภัย


(1)  ให้ความช่วยเหลือเฉพาะหน้าแก่ผู้ประสบภัย


(2)  ประเมินความเสียหายและความต้องการเบื้องต้น โดยจัดทำบัญชีรายชื่อผู้ประสบภัยและรายการทรัพย์สินที่เสียหายไว้เป็นหลักฐาน พร้อมทั้งออกหนังสือรับรองเพื่อเป็นหลักฐานในการรับการสงเคราะห์และฟื้นฟู


(3)  ฟื้นฟูโครงสร้างพื้นฐานที่ได้รับความเสียหายให้กลับสู่สภาพเดิมและสามารถใช้งานได้ตามปกติ รวมทั้งฟื้นฟูสิ่งแวดล้อมของชุมชน 


(4)  ให้ศูนย์อำนวยการเฉพาะกิจฯ  ในเขตพื้นที่ที่เกิดเหตุดำเนินการฟื้นฟูความเสียหายเบื้องต้นโดยงบประมาณขององค์กรปกครองส่วนท้องถิ่น กรณีที่เกิดขีดความสามารถให้พิจารณาให้ความสงเคราะห์ผู้ประสบภัยตามระเบียบกระทรวงการคลัง  ว่าด้วยเงินทดรองราชการเพื่อช่วยเหลือผู้ประสบภัยกรณีฉุกเฉิน พ.ศ. 2546 และแก้ไขเพิ่มเติม


(5)  ประชาสัมพันธ์  สร้างขวัญและกำลังใจ  ฟื้นฟูสภาพจิตใจประชาชนที่ประสบภัยให้กลับสู่ภาวะปกติ จัดให้มีงานทำ 
( ( ( ( ( (
แผนภูมิที่ 18.1 การปฏิบัติและหน่วยงานร่วมบูรณาการป้องกันและบรรเทาภัยทางอากาศระดับจังหวัด

































































































































































































































